Lovgrundlag. Lovgrundlag: - PDF Gratis download\nDownload "Lovgrundlag. Lovgrundlag:"\n2 Lovgrundlag: Lovgrundlag. Tilsynet har sit grundlag i Lov om friskoler og private grundskoler mv.. Tilsynets indhold og krav er beskrevet i lovens kap Formålet med tilsynet. Tilsynets formål er at tilse, at skolens undervisning står mål med, hvad der almindeligvis kræves i folkeskolen. 2. (2001)At forberede eleverne til at leve i et samfund som det danske, med frihed og folkestyre, samt udvikle og styrke elevernes kendskab til respekt for grundlæggende friheds - og menneskerettigheder, herunder ligestilling mellem kønnene.\n3 6.Forskellige tilsyn 9. Forældretilsynet (daglige kendskab) 9A. Det eksterne forældrevalgte tilsyn (mig) 9G. Kvalitets og tilsynsstyrelsens almindelige tilsyn. I 2011 ( 57 skoler ) 9G. Det skærpede tilsyn ( lukningstruede skoler) Det særskilte tilsyn for friskoler, der har valgt at være prøve fri. Tilsynet med kostskoler.\n4 Tilsynet handler om. Hvem? - Tilsynsførende Gør hvad? - Undersøger, vurderer og konkluderer Med hvilket fokus? - Om undervisningen i udvalgte fag står mål med folkeskolens Hvornår? - Årligt i mindst 1 hel skoledag. Hvordan? - Ved dialog med læreren - Ved at følge undervisningen - Ved dialog med ledelsen om kerneydelsen Hvorfor? - For at være systemets garant for at danske elever får en tilfredsstillende undervisning for statens penge.\n5 Hvilke parametre indgår i vurderingen af skolen. Forældretilfredshed. Skolens håndtering af pædagogisk udvikling i forhold til centrale og lokale mål. Anvende dokumentation og evalueringsformer som modsvarer skolens mål og udviklingsønsker. Medejerskab og engagement hos medarbejderne i form af forankring af de pædagogiske processer og tydelighed i organisationen og læringsstrategier. Skolens konkrete resultater og sammenhæng med skolens værdigrundlag. Skolens resultater i forhold til børnenes faglige niveau og i forhold til de sociale faktorer.\n6 Hvilke parametre indgår i vurderingen af skolen. Slut mål, delmål og undervisningsplaner og resultaterne af evaluering og opfølgningsplan, skal offentliggøres på skolens hjemmeside. Beredskab og parathed til at inkluderer børn med særlige behov. Sikre at børn henvises til specialundervisning eller andet socialpædagogisk tilbud, hvis barnets trivsel og udvikling ikke kan optimeres på skolen. Evnen til kommunikation og dialog internt såvel som eksternt.\n7 Den tilsynsførende skal 9 d. Anlægge mindst et årligt tilsynsbesøg på skolen. Over være undervisningen i et omfang afstemt efter skolens størrelse. Overvære undervisningen indenfor hvert af de fagområder, som folkeskolens fagkreds naturligt kan opdeles i (svarende til mindst 1 hel skoledag). Drøftelse af indholdet af skolens undervisningsplaners faglige og pædagogiske kvalitet. 1 gang årligt afgiv en skriftlig tilsynserklæring til forældrekredsen og skolens bestyrelse. Hvis det skønnes at skolens undervisning ikke opfylder kravene i 1,stk2,1 eller 2.pkt, fastsætte en kort frist, dog på mindst 3 måneder, til forbedring af forholdene.\n8 Skolen skal. Efter anmodning udlevere de oplysninger til tilsynsførende, som er nødvendige for tilsynets gennemførelse. Skal offentliggøre tilsynserklæringen på skolens hjemmeside. Offentliggøre om de følger Fælles mål 2009 der gælder for folkeskolen eller egne beskrevne mål. Hvis egne mål ikke er beskrevet på hjemmesiden, gælder Fælles mål 2009\n9 Skolen skal: Lave undervisningsplaner der beskriver udviklingen hen mod slut mål. Hvordan skolen understøtter elevens alsidige udvikling. Minimum 3 undervisningsplaner, en for hvert fagområder Lave en evaluering af skolens samlede resultater ( 1b) Skolen skal offentliggøre sine slutmål, delmål og undervisningsplaner og resultater af evaluering og opfølgningsplan ( 1b stk. 3) på skolens hjemmeside.\n10 Offentliggørelse på hjemmesiden 1. Slut mål, delmål og undervisningsplaner, herunder om skolen har udarbejdet egne mål og planer eller om skolen følger Fælles Mål En tilsynserklæring som er gældende 3. Resultater af evalueringen af skolens samlede undervisning og opfølgningsplan oplysning om skolen tilbyder afgangsprøver eller er helt eller delvis fritaget fra afgangsprøverne.\n11 Som tilsynsførende vil jeg. Praktisere et tæt samarbejde og være i åben dialog med ledelse, ansatte, bestyrelse, om de forhold jeg som tilsynsførende oplever og bliver bekendt med. Mine tilsynsbesøg vil altid være efter aftale med ledelsen og ske i en gensidig respekt og anerkendelse af skolens værdigrundlag. I mit tilsyn er udgangspunktet at være med til at sikre børnenes læring, udvikling og trivsel.\n12 Certificering. Der foreligger undervisningsplan for uddannelsesforløb i henhold til Bekendtgørelse om valg og certificering af tilsynsførende ved frie grundskoler mv. Ministeriet for Børn og undervisning. Uddannelse består af 3 moduler efter at ansøger er vurderet ift. Sin uddannelses baggrund mv. Certificeringen gælder i 5 år. Tilsynsførende vælges for en periode af 4 år. Aflønnes efter gældende regler ift. Skolens elevtal.\n13 Tilsynskonceptes indhold ved 1.ste tilsyn En tilsynsførende skal i sin tilsynsrapport give en helhedsvurdering. 1. Kommunikation og dialog 2. Undervisningsplaner, fag mål (delmål og slutmål) (centrale og lokale ) 3. Sociale mål 4. Almen dannelse 5. Særlige tiltag 6. Dokumentation 7. Evaluering. ( Rapport afgives skriftligt 1 gang årligt)\n14 Efterfølgende tilsyn. I samråd med bestyrelse og ledelse kan der i tilsynet være ønske/behov for at tilsynet kan sætte fokus på temaer som: De musiske fag eller? Samspil mellem lærer og elev Gør skolen det, den siger den gør Anvendelse af narrativer som f.eks: Hvordan er skolen anderledes end sidste tilsyn?\n16 Kommunikation og dialog Forældretilfredshed. Dialog niveau med forældre. Nyhedsbreve Medarbejderengagement. Medarbejdernes brug af interne kompetencer. Dialog mellem medarbejder og leder Dialog mellem leder og skolebestyrelse\n17 Skolens hjemmeside Faktuelle data. Slut mål Del mål Undervisningsplaner Evalueringsresultater Andet\n18 Årsplaner og sociale mål Fag mål: Vurderes efter overværelse af undervisning og ud fra dialog med lærere/ børn. Vurderes ud fra undervisningsplanerne. Centrale mål. Folkeskolens fag mål: O. klasse 9. klasse Lokale mål. Friskolens fag mål O. klasse 9. klasse 3. Sociale mål.(lovgivning) SFO` s mål og rammebeskrivelser Sammenhænge mellem skolens mål / SFO` s mål Dialog med SFO Leder og Skoleleder Lærere/pædagoger Det er ikke lovbestemt at SFO indgår i TILSYNET.\n19 Almen dannelse og særlige tiltag. 4. Almen dannelse. Samværskultur Omgangstone Venskaber, relationer blandt børnene 5. Særlige tiltag. (rummelighed læringsmiljøet ) Hvorledes sikres børn med behov for specialundervisning? Hvorledes sikres børn der har behov for en specialpædagogisk indsats? Særlige indsats / fokusområder for kommende år :\n20 Dokumentation og evaluering 6. Dokumentation. Pædagogiske processer Læringsstrategier Værdigrundlag Valgte dokumentationsformer 7. Evaluering. Pædagogiske processer Læringsstrategier Værdigrundlag Valgte evalueringsformer\nTilsynserklæring for skoleåret 2017/2018 for Friskolen - Østerlundskole: 1. Skolens navn og skolekode\nTilsynserklæring for skoleåret 2017/2018 for Friskolen - Østerlundskole: 1. Skolens navn og skolekode Skolekode: 523013 Skolens navn: Friskolen - Østerlund 1.1 Navn på den eller de tilsynsførende Peter\nTilsynserklæring for skoleåret 2018/2019 for Birkerød Privatskole: 1. Skolens navn og skolekode\nTilsynserklæring for skoleåret 2018/2019 for Birkerød Privatskole: 1. Skolens navn og skolekode Skolekode: 205006 Skolens navn: Birkerød Privatskole 1.1 Navn på den eller de tilsynsførende Karsten Møller


Kaimer i Australien: May 2008\nChristoffer har skiftet klub da han efterhånden var blevet noget at den behandling han fin i Monash af trænerne. Jeg skal ikke komme nærmere ind på hvad der var galt men blot konstatere at de langsomt tog selvtilliden ud af ham.\nDen nye klub, hvor deres målmand er skadet resten af sæsonen, er deriod en helt anden historie. Her værner de om deres målmænd og behandler dem som en del af holdet. Chris har spillet 2 kape og har trænet der i 2 uger og har imponeret alle. De mener er de har fået den anden af de to bedste målmænd i U14 ligaen. Luke som deres normale målmand hedder er State keeper i Victoria og de mener at Chris har potentialet til det samme. Så nu må vi se om han selv vil for det er det eneste der skal til. Som jeg har sagt til ham, kan jeg hælpe med at køre og skubbe på de "dårlige" dage, men det er ham selv der skal arbejde hårdt og finde "jeg vil" mentaliteten frem så har han alle muligheder for at drive det langt. Hvor langt han kan nå er op til hans egen indstilling og hans talent og så må tiden vise hvor langt han når.\nPosted by Claus Kaimer at 10:54:00 PM\nNyt Hus - Endnu flere frustrationer\nSå flyttede vi i andet hus lige i nærheden af det som vi boede i. Huset er helt nyt og noget større end et vi havde.\nVi har stort kontor, soveværelse, badeværelse, bryggers og ekstra toilet samt køkken/Alrum/stue i under etagen. På første sal har børnene hvert deres værelse, et fælles opholdsrum til spil og dvd samt et lille study til deres computer. Der er en lille have og en lukket garage med adgang til huset.\nNu er det sådan at man ikke "bare" flytter let og ubesværet her i Australien. Vi har ikke fået internet eller Tv endnu, det tager jo sin tid her. De kan ikke finde ud af at føre kablerne ind til huset og man skal som regel have ringet 3-4 gange til udbyderne og have kable folk her det samme antal før de finder ud af at løse det.\nNu blev det heller ikke lettere af at der ikke var noget varmet vand og at varmen ikke virkede da vi flyttede ind. Vi fejlmeldte det varme vand om lørdagen og torsdagen efter havde vi varmt vand. Vi måtte tage ud til Kasper og Yasmin en aften i sidste uge for at få et varmt bad.\nVarmen virker ikke optimalt endnu så der kommer der nogen og kigger på i morgen og vi skulle også få kabel internet i morgen. Men det vil jeg nu se før jeg tror det.\nNå men ellers er huset rigtig dejligt stort og de giver noget albuerum når vi nu skal være her lidt længer end vi først havde regnet med.\nDer kommer snart nogle billeder af huset på billed siden.\nPosted by Claus Kaimer at 10:43:00 PM\nFrustrationerne vil ingen ende tage\nPå mit arbejde er de gået fuldstændig bananas efter jeg har sagt op. eg var i Sydney i forrige uge og blev sende derop med en dags varsel. Det var lidt af et problem for os da vi skulle flytte om lørdagen som jeg kom hjem om fredagen. Så Ane pakkede alt ned og gjorde klar til at flytte mens jeg var i Sydney.\nSå er det at min løn udbetaling skal komme den 15 og her går det helt galt. Firmaet holder godt 10,000.- dollars tilbage af min løn (efter skat) og de mener bl.a at jeg selv skal betale for et kursus jer var på i marts. Derudover trækker de mig for udgifter til visa fra sidste år og tilbageholder min "sign On" bonus. Ja læs rigtig Sign On bonus, som jeg endnu ikke har fået. Min månedelge bonus fra april kommer heller ikke så vi skal betale "Bond" (depositum) på det nye hus er vi nok lige rigeligt presset pt.\nSagen er nu ved Platon's advokat som har stillet krav om udbetaling straks og e.bi har svarret tilbage at de ikke vil betale men til gængæld stiller den en helt masse modkrav og begrænsninger til mig og Platon. De mener jeg har brudt kontrakten ved at tege arbejde i en konkurrerende virksomhed. Så lige nu står den der og vi ved ikke hvad vi skal gøre, selvom vi ville kunne vinde en sag imod dem kan vi hurtig brænde penge af hos en advokat.\nDet tager også ens tid og kræfter og jeg vil jo blot i gang med at arbejde på at bygge Platon op hernede og så sk... på e.bi.\nKasper har være med hele vejen og er en stor hjælp, da han jo kan sproget meget bedre end mig og kender til tingene her, men hvad det ender med ved jeg ikke lige nu.\nFaktum pt. er at jeg har tabt 45,000.- kr på mit skifte fra e.bi til Platon og det var sgu' ikke lige med i planen.\nLige nu er jeg "sygemeldt" da jeg ikke vil arbejde for dem mere og slet ikke vil fakturere for dem når de ikke betaler løn. Men selvom jeg har meldt mig syg og har sendt lægeerklæring ind til dem mener min chef at der er en masse ting jeg skal gøre. De er nogle lallende amatører og har ikke styr på noget som helst, de prøver på at opretholde min konkurrence klausul i min kontrakt overfor mig og Platon, samtidig med at de har sendt mig en email på at jeg gerne må tage den ene store kunde med og fortalt kunden at de har "go" for at arbejde med Platon.\nJer er stadig på email og kan logge på via VPN selvom de nu anklager mig for at bryde kontrakten ved at arbejde for Platon, meget mærkelig fremgangsmåde.\nDet er meget svært at få øje på deres taktik.\nNærmer info følger\nPosted by Claus Kaimer at 10:19:00 PM\nVisa lodgment I Singapore\nSaa er jeg altsaa lige et smut i singapore for at ansoege om visa. Det er saadan at naar man er paa et sponseret visa skal man soege igen naart man skifgter job. Da det er Platon i Dnamark der soeger om at sponsere mig skal jeg vaere udenfor Australien naar jeg ansoeger.\nSaa jeg floej lige her op (7.5 timer) i gaar og skal hjem igen i dag.\nNu trode man at det ville vaere let men nej, alle mine papirer som jo blev brugt sidste aar blev afvist, da de ikke var "certificeret kopier". Saa jeg maa retur til Melbourne og faa den certificeret og efter sende dem med kurer.\nPapirene fra Platon i DK vae heller ikke nor saa de maa ogsaa igennem moellen. Vi er under tidspress, da vores laege check udloeber den 12. juni og bliver jeg ikke godkendt igen skal vi til laegecheck og skal have lavet X-Rays igen.\nHvis nogen i Danmark skulle vaere kommet paa den tanke at de gerne vil arbejde hernede saa kender Kasper og jeg efterhaanden proceduren.\nPlatons hjemmeside er opdateret med informatione om os, saa hvis ikke platon'er vil se hvad der sker saa kig paa http://uk.platon.net/news.asp?AjrDcmntId=84\nPosted by Claus Kaimer at 6:21:00 PM\nPlaton Australia er født\nSå kan jeg endelig fortælle om de sidste ugers hårdt arbejde. Jeg sagde mit job op i går hos eBi og stater "officielt" først i juni for Platon Australia sammen med Kasper som dog komme på lidt senere end mig. For de der ikke ved det så har Kasper ligesom jeg også arbejdet hos Platon i Danmark så der er to gamle kendisser der kommer tilbage.\nDet har været nogle hektiske uger hvor Kasper og jeg har arbejdet en del med at få oprettet firma, kontor, vi har haft møder med kunder, Department of Immigartion(mit visa) og interview med et mulig emne til opgaverne her i starten.\nMen nu er vi der og det er jeg rigtig glad for. Jeg er overbevist om at vi kan skabe noget herude, med Platon værdier og metoder, selvom Melbourne marked er meget vanskeligt. Det er godt at være "tilbage" hos Platon og jeg har haft denne tanke lige siden vi kom herud.\nHos ebi er panikken begyndt at brede sig, da de sikkert har på fornemmelsen at vi tager nogle kunder med over. Det vil være helt naturligt da de ikke har nogen der kan overtage det jeg har lavet. Det lyder måske lidt selvhøjtidelig, men sagen er den at ingen i firmaet har det niveau som jeg har. Det siger mere om mine kollegaer end om mig, og hos ebi var jeg den Senior Konsulent de havde.\nDe sender mig på projekt i Sydney i næste uge, måske for at få mig ud af byen imens de forsøger at redde hvad der kan reddes. Det skal siges at det kun er enkelte af deres kunder vi er interesseret i, alt det andet er sådan noget puller værk.\nMit visa er det mest besværlige at håndtere da ebi er min sponsor. Mit visa skal flyttes over til Platon og da firmaet er nystartet kan man ikke sponsere temporary business immigranter som jeg er. Derimod kan Platon i DK godt gøre det og det er så det vi ansøger om. Udfordringen med det er at jeg skal lodge min ansøgning og Platons ansøgning udenfor Australien. så i dag tager jeg til Singapore, da de ofte behandler visa hurtigere fordi de har prøvet det mange gange før og der er ikke så langt som til Berlin som vil være den naturlige ambassade\nFamilien kan godt blive her imens, så jeg flyver derop i aften og retur i fredag aften og er hjemme igen lørdag morgen.\nSe vores nye kontor her.\nPosted by Claus Kaimer at 12:07:00 PM\nRidestævne og Nyt hus\nCamilla var til sit første ridestævne her i den sidste weekend og det skulle have været en stor dag. For første gang skulle hun prøve kræfter med både spring og dressur i samme konkurrence\nHun havde trænet på samme hest (Levi) i lang tid og hun skulle også ride på ham til stævnet. I dressur gik det rigtig godt, hun kom ind på en 3. plads ud af 8 ryttere. I spring skal man igennem to spring serier og i den første gik alt efter planen og hun kunne være stolt af sig selv.\nI pausen mellem de to serier sad pigerne på deres heste og ventede på at komme i gang med næste serie, da det lige pludselig gik galt. Levi blev bange for et eller andet, sikket de papirer som pigerne have i hånden. Den sprintede af sted med Camilla og hun kunne slet ikke styre den. Hun skreg og blev med at hænge fast indtil at Levi løb ud over noget blødere undrlag. Der faldt hun af og ramte lige ned på hoften.\nHer var så Camillas' stævne så overstået. Vi kørte hjem selvom hun klagede over smerter, så var det min opfattelse at der ikke var brækket noget (Den hårde far). Men om natten kunne hun ikke sove og hun så ikke for godt ud, så vi tog på skadestuen.\nVi kørte på privat hospital, da vi har "private Healtcare" da her ikke er nogen ventetid. Men man skal selv ligge pengene ud, 1200,- dask, at betale kontant. Men så blev hun også undersøgt at en sygeplejerske, en læge og fik taget X-rays.\nDer var selvfølgelig ikke brækket noget men vi fik da et par krykker med hjem som hun havde stor glæde af resten af weekenden.\nI går (mandag) tog hun med skolen på tur til Canberra, som ligger i mellem Sydney og Melbourne. De er kørt derop i bus og det tager 9 timer. Så selvom hun haltede noget var hun ikke i tvivl om at hun ville med.\nSå har vi skrevet under på en ny leje aftale på et lidt større hus lige her i nærheden. Vi skal flytte den 17. maj og det ser vi frem til. Huset har 2 store værelser på første sal, plus en stor repos og en lille kammer (Study). Der er også badeværelse deroppe, så hele 1. salen bliver børnenes. I stuen er der køkken, spise- og daglig stue, soveværelse og badeværelse. Huset har enkelt lukket garage med adgang fra huset. Bryggers og gæste toilet er der også. Haven er lidt større og ligger i den rigtige retning så der er aften sol...\nDer er automatisk aircondition i alle rum og det gælder vi os til, specielt til næste sommer.\nJeg skal nok ligge nogle billeder op på nettet når v har nogle klar.\nPosted by Claus Kaimer at 11:18:00 PM


SDU Om SDU Institutter og centre Institut for Regional Sundhedsforskning Nyheder Hans Bjarke Rahr er ny professor i kirurgi ved Organ- og Plastikkirurgisk Afdeling på Vejle Sygehus\nVejle Sygehus har i mange år været kendt for sit tætte multidisciplinære samarbejde inden for kræftområdet, som blandt meget andet har ført til udviklingen af de nu internationalt kendte pakkeforløb og et løft af såvel den faglige som den organisatoriske og patientoplevede kvalitet. Derfor har sygehuset også år efter år placeret sig blandt landets bedste, når Dagens Medicin skulle udpege det bedste kræftsygehus.\nBag kulisserne har et tæt forskningssamarbejde på tværs af sygehusets afdelinger og forskningsenheder været stærkt medvirkende til den faglige udvikling, og ud af det forskningssamarbejde er der i Organ- og Plastikkirurgisk Afdeling over de seneste ti år vokset et kirurgisk forskningsmiljø, som efterhånden omfatter alle de tre kliniske sektioner – brystkirurgi, plastikkirurgi og mave-tarmkirurgi – og en række forskere på forskellige karrieretrin, fra ph.d.-studerende over post.doc. til forskningslektor. Der er nu behov for en stærkere forskningsledelse, så forskningsmiljøet kan udbygges og modnes. Og netop det bliver opgaven for den nyudnævnte professor, som allerede har en klar plan for sit virke.\n- Det overordnede mål er at kunne give patienten den bedst mulige kirurgiske behandling i forhold til såvel sygdommens og patientens biologi som patientens personlige ønsker og præferencer, og det kræver mere viden om det, vi står i hver dag. I netop denne afdeling og dette sygehus har vi en enestående mulighed for at belyse vigtige fælles temaer som ulighed, behandlingsvalg, fælles beslutningstagning og senfølger på tværs af sygdomsområder og specialer, og det bliver spændende at se det folde sig ud, siger Hans Rahr.\n- Selvfølgelig kommer det til at give nok at rive i, men det samme gør sig jo gældende i flere andre af husets afdelinger. Men der er faktisk en vis synergieffekt i at have hånd i hanke med både forskning og klinik, man bliver i hvert fald nemmere enig om prioriteringen! Heldigvis har jeg min ledelsesmakkers (oversygeplejerske Helle Gangelhof, red.) fulde opbakning, og heldigvis har det samlede forskningsmiljø nu fået en tyngde og erfaring som gør, at der er mere brug for en bredt orienteret forskningsleder end for en smal ekspert. En producer, om du vil, eller dirigent, slutter Hans Rahr.\nPrivat bor Hans med sin hustru og tre døtre i Strib ved Middelfart.\nHans Bjarke Rahr er pr. 1/7 udnævnt til klinisk professor i kirurgi ved SDU og Organ- og Plastikkirurgisk Afdeling, Vejle Sygehus.\nRedaktionen afsluttet: 29.06.2021


iPad og iPhone sikkerhed – IT Support\nUdgivet den 21. oktober 2016 18. januar 2020 af brundtoe\nKontrolleret januar 2010\nStyresystemet, iOS, iPhone og iPadOS på iPad er forholdsvis sikre styresystemer og Apple foretager forholdsvis hyppige opdateringer med sikkerhedsrettelser på også forholdsvis gamle produkter. Nye versioner af styresystemerne er begrænset til nyere udgave af enhederne. Der udsendes fortsat sikkerhedsopdateringer til ældre udgave af styresystemerne\nApple kontroller hardware og software platformen på iPhone og iPad og dermed også hvilken adgang apps har via operativsystemet. Apple tillader ikke antivirus applikationer at fungerer sammen med iOS og dermed heller ikke i App Store.\nTilsvarende tillader Apple ikke at tredjeparts udbydere installerer browser tilføjelser til browseren Safari.\nApple leverer en ny udgave af iOS hvert år i september måned. Opdateringerne herunder sikkerhedsopdateringer er normalt tilgængelige for enheder, som er op til godt fem år gamle. For ældre udgave af operativsystemet udsendes sikkerhedsopdateringer i en længere årrække.\nDe basale sikkerheds funktioner\nLæs også den detaljerede gennemgang af sikkerhedsindstillingerne.\nLås skærm ved inaktivitet\nSkærmlåsen skal være aktiveret og beskyttet med Foto Id eller touch ID samt adgangskode (en pin kode på mere end 4 tal).\nDin enhed er krypteret, når den er låst og USB porten er låst.\nKontrolpanelet, der trækkes ned fra oven indeholder en række funktioner, hvor du bl.a. kan indstille flytilstand, deaktivere Wi-Fi og bluetooth.\nEn deaktivering af Wi-Fi virker kun indtil indtil et kendt netværk med automatisk tilslutning kommer indenfor rækkevidde.\nEn deaktivering af Bluetooth virker indtil næste morgen kl 05.00 lokaltid. Dog vil Air drop, Air Play, Pencil og Apple Watch stadig fungere\nNedenfor er der en oversigt over sikkerhedsrelaterede indstillinger. De er anført i den rækkefølge de vises i på en iPhone med iOS 13.1. Der er anført bemærkninger om de anbefalede indstillinger.\nHold dit Apple-id opdateret\nApple-id med det tilhørende kodeord er en væsentlig del af sikkerheden på Apple enheder.\nLæs mere om det gode kodeord\nvælge et stærkt kodeord og gemme det i en kodeordshusker,\nhuske notere svarende på dine sikkerhedspørgsmål i kodeordshuskeren.\nregistrere en alternativ mail adresse til brug ved ved et glemt kodeord,\nregistrere dit telefonnummer på dit Apple-id.\nNår ovenstående er på plads, så er det forholdsvis let via https://icloud.com at generere et ny kodeord.\nHvis du undlader alle ovenstående, så bliver det meget svært at få gendannet kodeordet til dit Apple-id. Apple kræver, når du kontakter dem at du kan dokumentere at det er din egen enhed. Denne dokumentation kan du normalt levere ved at gemme den faktura eller købsnota du fik ved anskaffelse af enheden.\nHvad nu hvis jeg mister min iPhone\nBrug et stærkt kodeord til Apple-id\nBrug en stærk pin-kode\nGør notifikationer private\nNår iPhone er blevet væk/stjålet\nSpor din enhed fra en anden enhed\nAnmeld tyveri til politi og din teleudbyder\nTjek dine konti for adgang\n3. parts sikkerheds apps\nDe sikkerhedsfunktioner, som de traditionelle udbydere af antivirus applikationer tilbyder, begrænser sig til:\nVirtuelle private netværk (VPN), som øger sikkerheden, når der anvendes ubeskyttede netværk.\nKodeordshuskere, i stedet for iOS nøglering\nAdvarsel om manglende opdateringer\nNulstil din enhed\nAf ovennævnte er det kun VPN som giver nogen egentlig effekt. Det kræver dog et abonnement.\nDu kan opnå en god sikkerhed ved, ud over en sikker adfærd på internettet, at indstille din enheds indbyggede sikkerhedsfunktioner.\nDu kan læse mere om Sikker adfærd på Internettet i disse indlæg.\nAnbefalinger om Informationssikkerhed\nSikkerhed ved anvendelse af offentlige Pc’er\nWindows Standard brugerkonto\nUdgivet i Sikkerhed og tagget iPad, iPhone, Sikker Adfærd.\n← Android Sikkerhed\nSammenlige Sikkerhedsprodukter →


Aborre | Spisefisk\nAf mange regnet for den mest velsmagende fisk i danske søer. Forårsgyder, der sommer og efterår ofte i samlet flok jager stimer af småfisk op i overfladen. Da kan man opleve det såkaldte "mågesjov", hvor panikslagne småfisk jages af fisk fra neden og fugle fra oven. Er genstand for et populært isfiskeri i hårde vintre.Ofte findes der forskellige aborretyper i større søer: Farvestrålende aborrer, der fortrinsvis lever nær bredderne på lavt vand. Og blege pelagiske aborrer, der bliver store på en diæt af småfisk i frivand.Fisk over kiloet regnes for store og optræder oftest i bestande, som vokser op i brakvand – det være sig Køge Bugt, Nakskov Inderfjord eller Randers Fjord.Gydningen finder sted i april-maj, hvor fiskene lægger lange guirlander af æg hen over vegetationen.\nDen holder virkelig af at opholde sig i stimer. De følges tit sammen med andre aborrer der er på samme størrelse med den selv.\nDe større aborrer jager ofte efter føde ude på det åbne vand, mens de mindre størrelser hygger sig inde ved vandplanterne. Der kan den finde føde som dyreplankton og tanglopper, mens den større aborre begynder at jage fisk.\nAborre kan fiskes hele året.\nAborren fanges ofte på naturlig agn.\nEn stor regnorm på en krog fanger godt – fisket under et flåd på lavere vand eller på en bundsnøre over dybt vand.\nSådan fanges da også de fleste store brakvandsaborrer, når de er gået op i åerne for at gyde.\nSøernes allerstørste aborrer fanges bedst på levende skaller eller løjer – fisket på løs line eller under et flåd.\nDe fleste aborrer tages dog på spin – på 5-9 cm woblere trukket efter en båd eller 7-12 grams bladspinnere fisket på let kastegrej. Den tandløse aborre har en forkærlighed for fjerklædte kroge, som de ynder at suge ind i den store mund. Spinnere med fjerklædte trekroge er derfor en klassisk favorit til aborrefiskeri. Små 5-10 grams jigs med bløde gummihaler fanger ligeledes godt, når de fiskes over hård bund, hvor aborrerne ynder at holde til.\n20 cm i brak- og saltvand (undtaget i Ringkøbing og Stadil fjorde)


Regeringens studieplan fjerner 10 pct. af bevillingerne til uddannelse – Københavns Universitet\nKøbenhavns Universitet kommer til at mangle 175 millioner kroner på budgettet i 2019, hvis uddannelsesministerens dimensioneringsplan bliver fuldt indfaset i sin nuværende form. Det vil gå hårdt ud over udbuddet af flere uddannelser, hvor kandidaterne er efterspurgte i erhvervslivet.\nDe studerende på fag som biologi og bioteknologi vil blive ramt af den nuværende dimensioneringsmodel.\nRegeringens plan, der sætter et loft over hvor mange uddannelsespladser universiteterne kan udbyde, kan få alvorlige konsekvenser for de uddannelser, universiteterne tilbyder erhvervslivet. Planen vil koste alene Københavns Universitet 175 millioner kroner, når modellen er fuldt indfaset i 2019. Det svarer til en tiendedel af bevillingerne til uddannelserne, og det vil ramme deres kvalitet. Det fastslår en enig bestyrelse for universitetet efter et møde i dag.\n- Det er en alvorlig situation for mange uddannelser. Og man må spørge, hvor disse penge forsvinder hen, hvis regeringen står fast på, at det ikke er en spareøvelse. Regeringen har nu indbudt til drøftelser om modellen. Det er en samlet bestyrelse, som opfordrer ministeren til at finde en bedre løsning end denne detailstyring, siger bestyrelsesformand Nils Strandberg Pedersen.\nAllerede i 2016 vil regeringens indgreb til dimensionering af uddannelserne koste universitetet 65 millioner kroner. Det tal vil så stige i de kommende år og fjerne grundlaget for mange uddannelser. Det er særligt økonomien på de naturvidenskabelige og humanistiske uddannelser, der vil blive hårdt ramt. Det gælder fag som bioteknologi, biokemi, human ernæring og geoscience samt flere sprogfag som tysk og kinesisk. Det er fag, som virksomhederne i høj grad efterspørger flere kandidater fra.\nVed lanceringen af udspillet talte uddannelsesminister Sofie Carsten Nielsen om, at der kun var tale om mindre justeringer. Men de nye beregninger vil betyde lukning af nogle uddannelser og påvirke kvaliteten af andre.\n- Uddannelse skal føre til job – det er vi helt enige i. Og vi er ikke imod at reducere optaget. Men vi foretrækker at dimensionere antallet af studiepladser på en mere kontrolleret måde. Det er ikke klog uddannelsespolitik at beskære studiepladser uden skelen til aftagernes forventninger til den nære fremtid eller til om uddannelserne bliver for små. Vi er nødt til at gå i dialog med aftagerne, så vi ikke risikerer at hæmme de erhverv, der er i vækst. Det er jeg bange for vil ske, hvis denne plan føres ud i livet, siger bestyrelsesformand Nils Strandberg Pedersen.\nKøbenhavns Universitets beregninger er baseret på en reduktion i bacheloroptaget på 1.200 pladser i 2015 og et samlet fald på 918 pladser på kandidatuddannelserne i perioden 2015-2017, hvilket er nødvendigt for at nå ministerens mål.\nUniversitetet har tidligere påpeget at indgrebet rammer internationaliseringen af uddannelserne. Og de nye begrænsninger i de studerendes muligheder for at supplere uddannelsen gør, at mange studerende ikke kan vælge at tone deres uddannelse i fx en mere erhvervsorienteret retning på kandidatuddannelsen.


Webshop hacks - stwentyfive\nRasmus Faber / July 19, 2020 /E-commerce\nDagligvarebutik og webshop? Hmmm…\nJeg har en god ven som ofte diskuterede med sin kone, om hvorfor hun altid kom hjem med så meget andet end det, der stod på indkøbslisten, når hun havde været nede og handle i Føtex.\nHeldigvis havde han løst problemet nu, for:“Nu handler vi på nemlig.dk, og der har vi en fast liste, som vi bestiller fra – så nu er der ikke plads til impulskøb”\nHavde han knækket koden?\nFandt han virkelig på en måde at undgå impulskøb, spot varene og alle tilbuddene, der skriger efter din opmærksomhed langs gangene i dagligvarebutikkerne?\nJo, problemet for mange webshops er nemlig, at det er sværere at lokke kunden til at komme hjem med noget som ikke stod på “listen”.\nOm du skal købe smør, mælk og cornflakes i din dagligvarebutik, så kommer der ofte lidt tyggegummi, en yoghurt og nå ja – den der kylling med (den var jo så billig).\nMen online – der er det anderledes… Eller?\nHvordan dagligvarebutikkerne øger sine konverteringer\nTil trods for webshops, ved dagligvarebutikkerne, at de fleste er højrehåndet. Derfor er varerne placeret på højre side, så du nemt og hurtigt kan rive noget fra hylden.\nDe har bygget deres gange, så de kan skabe den ultimative stroll gennem butikken, så du kan passere så mange varer som muligt uden at lægge mærke til det (altså ikke på en labyrint måde á la BR, Normal og Flying Tiger).\nPå den måde får du en inspirerende tur med på vejen, mens du kigger efter de ting, som du kom efter.\nDu vil huske at det egentlig var længe siden du har lavet indisk derhjemme, når du ser karryblandingen ved siden af de hakkede tomater, som står på indkøbslisten.\nWups, ned i indkøbskurven. Du blev jo inspireret!\nInspiration leder til engagement, og det giver konverteringer.\nDet er ligegyldig, om du vælger at kalde det VM eller product discovery. Det er bare noget, som de fysiske butikker (især dagligvarebutikker) virkelig lykkedes med at gøre.\nAltså, du inspireres til at købe andet og mere end du egentlig havde tænkt.\nOg du gennemfører købet – hver gang.For fortæl mig lige – hvor mange gange har du stået længst fremme i køen (eller hvor som helst i køen) med din fyldte kurv i dagligvarebutikken og lavet en abandoned cart?\nHvad din webshop kan lære af dette\nI følge en undersøgelse fra Marketing Charts er cirka halvdelen af alle online shoppers ikke på en specifik købsrejse, når de kommer ind i din shop.\nDe er altså ikke ude efter at finde noget særlig. De browser bare.\nDet gælder præcis dem, der handler ind til middag uden en indkøbsliste og som freestyler og ender med at lave mad af det, de lige finder den dag.\nDisse personer har ikke vist interesse for et produkt eller fået en retargeting annonce, som skal tale præcis til dem – de er åbne for alle muligheder, når de går ind i butikken.\nDet er dog kun en fjerdedel, der gør dette offline.\nSå tænk på hvor meget potentiale der ligger online til alle som klikker rundt i din webshop.\nDisse mennesker skal inspireres. Fra dagligvarebutik til webshop. Og vi vil forklare dig hvordan.\nHold udkig efter part 2 af blogindlægget, der handler om hvordan du gennem inspiration, kan vinde de kunder over som “bare kigger”. Stay tuned!\nHvis du til gengæld er ivrig efter at vide mere om dit potentiale, tilbyder vi en gratis potentiale vurdering her.


Gout de France: Verdens mest kolossale middag favner Danmark\nDen 21marts fejrer 3000 kokke på 5 kontinenter det franske køkken ved at præsentere sine helt egne, franske yndlingsretter for deres gæster. Rammen om den kolossale begivenhed hedder Gout de France, og hvis du ikke allerede har smagt på sagerne, er det på tide. Danmark er nemlig flot repræsenteret ved den verdensomspændende middag.\nEgentlig rimer Ribe ikke på franske fornemmelser – nærmere på solid, dansk historie, Vesterhav, marsk og diger. Men i centrum af den 1100 år gamle by steges og brases der alligevel på livet løs på Hotel Dagmar, hvor man igennem årtier har holdt den franske stjerne højt. Her driver Hotel Manager Søren Brønk hotellet med den tilhørende, livlige restaurant Dagmar og Vægterkælderen. Især på det førstnævnte spisested kan man høre historiens vingesus i både mad og stemning:\n”Det var faktisk på Hotel Dagmar, at Peter Kolbeck blev udlært, og siden har vi forsøgt at holde den franske linje i meget af det, vi gør. Det hører med til stedet her, og vi elsker det franske køkken med al dets smag og enkelthed”, fortæller Søren.\nDet uundværlige netværk\nPeter Kolbeck var en af Danmarks nok vigtigste, gastronomiske koryfæer. Han arbejdede efter Hotel Dagmar ved førende hoteller og restauranter i bl.a. Frankrig og ved ambassaderne i Rom og Washington, og var også køkkenchef hos dronning Margrethe. I 1988 åbnede han restaurant Christie's i Sønderjylland, der blev valgt som Danmarks bedste restaurant i 1993. Samme år vandt Kolbeck guld ved det uofficielle verdensmesterskab i kokkekunst, Bocuse d’Or, men det har ikke været svært at holde det franske moment i Ribe:\n”De lokale er vant til at spise godt, og byen har en lang tradition for det frankofile på spisebordet. Derfor er det også naturligt for os at deltage i Gout de France, for vi har brug for den slags begivenheder, som hylder et køkken, der endnu betyder rigtig meget, både for danskere og restauranter. De franske metoder er jo grundstenen i meget af den finere gastronomi, som danskerne er vokset op med. Gout de France skaber en modvægt til det ny nordiske, som allerede har meget plads at lege på. Men uden kærligheden for smagen og det lokale, som vi har fra Sydeuropa, så tvivler jeg på, at det ny nordiske nogensinde var blevet født. Det er lande som Frankrig og Italien der har lært os at værdsætte vores egne råvarer”, fortæller Søren.\nGout de France har eksisteret siden 2014. Dengang blev initiativet søsat i et samarbejde mellem verdens franske ambassader, landets udenrigsministerium og Frankrigs bedste producenter af råvarer som vin, oste, grøntsager, kød og frugt. Idéen var at producenter og restauranter verden over skulle få gavn af hinanden, og ved en fælles indsats hylde Frankrig verden over på en fastsat dag.\n”For os har det været helt utrolig vigtigt at deltage i. Det netværk, vi får igennem arrangementet, er uvurderligt. Hvert år bliver de restauranter, som udvælges af et fransk panel til at deltage, inviteret til at møde landets bedste nicheproducenter i København, og på den måde møder vi leverandører, som det ellers havde været virkelig svære at finde, hvis man selv havde taget bilen og kørt til Frankrig. Det er en stor hjælp. Og det er både finere gourmetsteder og rustikke, listige steder rundt om i verden, der vælges, og det skaber en virkelig god stemning”, betror Søren Spiseliv.\nPrins Henrik og hjertebarnet Frankrig\nEt andet sted, hvor man glæder sig til at deltage, er på Restaurant Underhuset i Silkeborg. Her står Bent Jørgensen ved gryderne og laver enkle, franske retter på sit brasserie, som ligger et par trin nede på byens torv i forbindelse med hotel Dania. Her kan man nyde fisk, kød, skaldyr og grøntsager tilberedt efter klassiske, franske metoder. Bent har selv arbejdet mange år i Frankrig og kunne aldrig drømme om at lave andet mad. Det var det land, der mødte ham som ung kok, og det sidder dybt i ham:\n”Det franske køkken kan noget helt basalt, der handler om god smag. Alle teknikkerne med at lave sauce, mørt kød og dampede grøntsager. Det er en stor kunst, og det hylder Gout de France. Der er en kæmpe spændvidde i det franske køkken, som både rækker fra bondske supper til raffinerede kødkompositioner. Nu har vi desværre mistet Prins Henrik, som virkelig var en af dem, som rodfæstede det franske i danskernes bevidsthed. Prinsen har selv været flere gange forbi og spise her, og jeg har også haft lejlighed til at møde ham. Faktisk købte jeg en af de første flasker af prinsens vin tilbage i 1979, og jeg har stadigvæk et par tilbage. Jeg åbnede én af dem i 2004 og drak den, og den smagte pragtfuldt. Den havde haft tid til at ligge og modnes, og det kunne smages. Måske det snart er på tide at åbne endnu en flaske, som en hyldest til det, han gjorde”, siger Bent Jørgensen.\nFakta om Gout de France 2018:\nDet er 5 gang at den store, internationale begivenhed Gout De France løber ad stablen, og herhjemme deltager en stor håndfuld restauranter over hele landet. Fælles for dem er, at de er blevet udvalgt af et fransk panel, og dermed har mulighed for at blive indlemmet i et netværk fra tværs af landegrænserne, med kærligheden til det originale, franske køkken som ledemotiv.\nI år løber middagen ad stablen den 21 marts verden over, men forinden har restauranterne fået udstukket følgende retningslinjer:\nAlle menuer skal følge den klassiske skik med aperitif, appetizer, hovedret, ost og dessert. Dertil fransk vin og champagne. Hver menu skal baseret på et køkken hvor der bruges så lidt muligt fedt, sukker og salt, tager hensyn til miljøet og indeholder godt med grøntsager og sunde kornprodukter. Prisen fastsætter stedet selv, men det tilrådes at 5% af menuens pris går til NGO-arbejde indenfor sundhed og miljø.\nSe mere på https://www.france.fr/en/campaign/gout-france-good-france\nHotel og Restaurant Dagmar\nHotel og Restaurant ved Ribe Domkirke\nBrasserie og pub med god mad på Torvet i Silkeborg\nSmukt indrettet hotel på torvet i Silkeborg


Gravhøjene ved Tobøl\nSkelhøj ligger sammen med mange andre bronzealderhøje. Vi har kendskab til i alt 26 høje fra gruppen, hvoraf 9 er fredede og 17 ligger i dyrkede områder. Kortet viser Tobøl-Plougstrup højgruppen med tidligere engarealer og vådområder. Spor efter bopladser fra samme tidsrum som højene er også markeret. Nabohøjene til Skelhøj, Fladshøj og Storehøj er tidligere undersøgte høje, som formodentlig har haft samme karakter som Skelhøj.\nHøjene er opført inden for et relativt lille område på flade marker ned til Kongeåens nordlige bred. I baglandet hæver Holsted-bakkeø sig, men landskabet præges først og fremmest af det brede engområde omkring Kongeåen. Tobøl-Plougstrup området har tiltrukket mennesker gennem hele historien. Der kendes spor efter bosættelser fra ældre og yngre stenalder, fra det meste af jernalderen samt vikingetid og middelalder. I udkanten af området ligger et gravfelt med mindre høje fra jernalderen og et andet sted de mulige rester af en middelaldergård. Syd for åen findes spor efter bronzealderbopladser, og på gamle kort kan man se, hvor der gennem historien har været vadesteder over åen.


Et trin opad til det bedre – Odense Bys Museer\nEt trin opad til det bedre\n- om betydningen af frimurere og biblioteker for den unge H.C. Andersen\nOfte åbner der sig nye muligheder ved at anskue noget velkendt fra en anden vinkel. Som i dette tilfælde kredsen omkring H.C. Andersen – først i Odense og derpå i København – som han kaldte sine “Velyndere”, fordi de hver for sig understøttede ham gennem barne- og ungdomsårene. Udover at hjælpe den fattige dreng frem synes det overset, at en del af disse tillige havde et broderskab fælles. Hvilket fremgår med udgangspunkt i en ellers fint konstrueret og ofte gentaget, men slørende anekdote, om begyndelsen på et familiært bekendtskab.\nSkjold for Maria til de Tre Hjerter. Frimurerlogen Odense. Odense Bys Museer.\n“Vi holder dog af Dem som en Broder, en Fætter”, hedder det i 1833 indforstået i et brev fra Augusta Søeborg i Odense til barndomsvennen H.C. Andersen i København, “vi har jo og fulgt Dem med Tanke og Øie siden Deres 11te Aar omtrent; saalænge kan jeg huske Dem klart, og tydeligt!”.\nAugusta Søeborg var yngste datter af bogtrykker i Odense, Christian Iversen. Ifølge traditionen lærte H.C. Andersen imidlertid først den iversenske familie at kende som knap 18-årig, da han i påsken 1823 under latinskoleopholdet i Slagelse efter fire års fravær var på besøg i hjembyen.\nTraditionen skyldes, at Andersen i Levnedsbogen har anført, at han på eget initiativ lige inden afrejsen til København 1819 opsøgte bogtrykker Iversen, “skønt han var mig ganske fremmed”. I de senere erindringsbind Mit eget Eventyr og Mit Livs Eventyr bliver det enslydende til: “Den gamle Mand saa mig for første Gang”.\nTrods de mellemliggende år er det lidet tænkeligt, at en jævnaldrende – Iversens datter Augusta var blot et par år ældre end Andersen – ikke skulle være i stand til at huske, om han var 11 eller 18, da hun og familien lærte ham at kende “som en Broder, en Fætter”.\nI det efterfølgende vil vægten derfor ikke være lagt på Andersens “grouppering”, dvs. kunstneriske bearbejdelse af begivenheder, men på begivenhedernes reelle indhold. Citeret fra Levnedsbogen, afsluttet i 1832 og modsat Mit eget Eventyr og Mit Livs Eventyr ikke nedfældet med henblik på offentliggørelse.\nOm sin far fortalte H.C. Andersen, at “han gjaldt for et ypperligt Hoved, saa at flere af Byens formuende Borgere tilbøde Forældrene at hjælpe til, for at holde ham til Studeringer”, nemlig at begynde i Latinskolen. Hvilket der ikke blev noget af, skønt “han havde selv Lyst dertil”, men “Faderen vilde, at han skulle lære Skoemagerhaandværket”.\nTids- og aldersmæssigt – H.C. Andersens far var født i 1782 og altså 11 år – falder det sammen med, at Frimurerlogen i Odense, Maria til de tre Hjerter, den 21. november 1793 besluttede at opklæde 6 fattige drenge, dvs. hjælpe med tøj og skolepenge. Navnene på de udvalgte drenge findes ikke bevaret. Men ifølge H.C. Andersen modtog hans far altså på dette tidspunkt et sådant tilbud, der ikke blev modtaget.\nDen aktuelle anledning til logens tilbud om hjælp var, at Hendes Kongelige Højhed Kronprinsesse Marie, gift med Kronprins Frederik, senere Kong Frederik VI, just den 28. oktober var nedkommet med sin førstefødte, datteren Caroline.\nOprindelig var frimurere specialiserede bygningshåndværkere. Grundet deres erfaring var de gennem internationalt behov for større bygningskonstruktion ikke bundet af at tilhøre lokale lav, men måtte rejse, opholde sig og virke udenlands. Her mødtes de og udvekslede såvel praktiske som filosofiske tanker i forbindelse med arbejdet.\nI en tid uden egentlige partier eksisterede der i flere lande forbud mod forsamlinger af en vis størrelse af frygt for, der i disse kunne formuleres noget mod den eksisterende samfundsorden. Delvis hemmeligt åbnede håndværkermøderne sig for en videre funktion ved at optage andre, der delte esoteriske interesser forbundet med håndværket.\nEn vis formalisering af mødeaktiviteten fra begyndelsen af 1700-tallet førte i England til den første loge indenfor såkaldt spekulativt frimureri, der egentlig ikke viderefører de håndværksmæssige traditioner. Men værktøjet – passer, vinkler, stiger – forblev symboler for frimurerne.\nFrimureriet nåede i 1760’erne til Fyn, og i 1775 etableredes den første loge i Odense. Her blev netop bogtrykker Christian Iversen (OPT. 19/12 1776) en aktiv logebroder. Oprindelig boghandler grundlagde han 1777 et bibliotek med frimurerskrifter, foruden skønlitterære værker. Året efter erhvervede han et trykkeri, hvorfra han i 1780 udgav Fyens Stifts Journal, også kaldet Iversens Fyenske Avis. I 1789 oprettede Iversen desuden et Dramatisk Selskab.\nSammen med byfoged, senere borgmester, Lauritz Martin Bendz (OPT.\n26.10.1775), var Iversen blandt stifterne af Maria til de tre Hjerter. Logen blev navngivet til ære for datteren af generalstormester for den danske frimurerprovins, Prins Carl af Hessen. Prins Carl var Kronprins Frederiks svigerfar og statholder for hertugdømmerne Slesvig og Holsten. Mødesalen for Maria til de tre Hjerter indrettedes i Iversens ejendom.\nChristian Iversen (1748-1827). Boghandler, bogtrykker, bladudgiver og bogsamler i Odense. Maleri af ukendt kunstner. H.C. Andersens Hus.\nLauritz Martin Bendz (1751-1824). Byfoged, senere borgmester i Odense. Odense Bys Museer.\nH.C. Andersens far, Hans Andersen, døde den 26. april 1816, tre uger efter H.C. Andersen var fyldt 11 år. Hvilket er den alder Augusta Søeborg “klart, og tydeligt” husker, at hun og familien Iversen havde fulgt ham fra som del af familien.\nEfter farens død var H.C. Andersens liv præget af læselyst. “Alle Bøger jeg kunne faae blev slugte; jeg læste Alt”, mindedes han. I barndomshjemmet fandtes enkelte bøger, skråt overfor i Eilschous Boliger hos præsteenken Fru Bunkeflod var der flere. Særlig læsning af dramatik optog den unge læsehest. Han fremhævede fra Odense Kjærlighed uden Strømper, Medea og Ariadna på Naxos, hvoraf de to sidste ikke ses udgivet på dansk.\nAntagelig var de i Iversens Bibliotek, hvis bestand tjente såvel Frimurerlogen som Dramatisk Selskab. Til senere auktioner over bogbeholdningen udfærdiges lister over indholdet. Blandt de dramatiske værker indgik, udover de obligatoriske af Heiberg, Holberg, Wessel og Oehlenschläger, en række assorterede skuespil, originale, fynske, foruden “Skuespil til brug for den danske Skueplads af forskellige Forfattere”, i alt 55 stk., samt en “Nyeste samling af Skuespil” på 48 stk. Det er nærliggende, at her var Andersens mulighed for i Odense at læse de af ham nævnte stykker, der kun forelå i manuskript.\nUdover Iversens Bibliotek var der i Odense hos bogtrykker Søren Hempel et lejebibliotek. Hempel var byens anden bladudgiver, idet han stod bag Fyns Stifts Avis, kaldet Hempels Avis, nuværende Fyens Stiftstidende. Dette bibliotek synes Andersen ikke have benyttet.\nEndelig havde Fyens biskop Frederik Plum et bibliotek, der indgik i det af ham i 1813 grundlagte Fyens Stiftsbibliotek. Da Andersen i Odense begyndte selv at skrive dramatik, optrådte heri en konge og en prinsesse, der talte en forvirring af sprog, som han havde hentet i “en gammel Ordbog, hvori stode tyske og franske Gloser”. Måske i Plums biblioteks afdeling for “Lexica, Grammatiker og andre hjelpemidler til de øvrige Sprog”.\nFamilien Biskop Plum var i hvert fald så bekendte med Andersens dramatiske talent og smukke stemme, at de inviterede ham til at optræde med forberedte og improviserede tekster, sange og danse for deres gæster. Heriblandt befandt sig oberst Christian Høegh-Guldberg (OPT. 24/11 1815), der “blev forbauset over mig, fandt noget Ualmindeligt hos mig, sagde jeg skulle komme til ham”.\nOberst Guldberg varslede derefter i brev det unge talent for Det Kongelige Teaters direktør Frederik von Holstein. Ligeledes omtalte Guldberg talentet for Fyns guvernør, Prins Christian Frederik (OPT. 8/2 1817), og sendte ham videre til denne. Uden at der dog dengang kom noget ud af det, idet den senere Christian VIII ved dette første møde med Andersen, hverken mente det passende med lyst for scenen eller studeringer, “men rådede mig, som et fattigt Barn, hellere at lære en smuk Profession”.\nEn anden gæst hos biskop Plums må have været Frøken Laura Tønder-Lund, som Andersen lærte at kende som 13-årig, da han gik til præst for at blive konfirmeret. Hun viste sig at være en af de andre konfirmander og havde allerede da “hørt mig synge og moret sig over mit dramatiske talent”.\nFrøken Tønder-Lund boede i Odense med sin mor hos søsteren Anne Helene og dennes mand Peter Møller-Holst, huslærer hos Prins Christian Frederik. Andersens bekendtskab med Frøken Tønder-Lund blev midlertidigt afbrudt, da hendes konfirmation måtte udsættes på grund af sygdom.\nUnder konfirmationsforberedelsen hos provst Stephan Tetens påtalte denne det som upassende, at den kommende konfirmand “havde en Aften citeret nogle Scener af Holberg, hos Apotheker Andersens”. Apoteker Jannick Andersen (OPT. 26/5 1818) var en del af den kreds, der engagerede H.C. Andersen til at underholde gæster med optræden.\nFrederik Plum (1760-1834). Biskop i Odense og bogsamler. Litografi af H. Kitzerow efter tegning af maleren Wilhelm Bendz, søn af Odenses borgmester. H.C. Andersens Hus.\nFlere af de nævnte ydede praktisk støtte til Andersen, også efter at han havde forladt fødebyen. Bogtrykker Iversen besøgte ham i København, og oberst Guldbergs gav på linje med Iversens logi til Andersen, når han i sine unge år var på besøg i Odense.\nEt nært forhold udviklede Andersen endvidere til Iversens svigersøn, cand.theol., adjunkt Johan Henrik Hanck (OPT. 2/10 1805) og dennes familie. Hanck var ligesom Iversen og borgmester Bendz ledende i den odenseanske Frimurerloge, og kredsen havde ved stilling og indflydelse muligheden for at hjælpe ham på vej.\nDa H.C. Andersens farfar, Anders Hansen, i sommeren 1823 var blevet så svækket, at han ikke længere kunne klare sig, meddelte borgmester Lauritz Martin Bendz barnebarnet, at farfaren var anvist beboelse og bespisning i hospitalet. I forbindelse med farmorens død året forinden havde skifteretten konstateret, at farfaren i hjemmet opbevarede et beløb i forældede sedler på tilsammen knap 300 Rigsdaler. Ved pengeombytningen i 1813 var værdien nedskrevet til 45 Rd. Gennem borgmester Bendz og Odense Magistrat bestræbte boet sig dygtigt på at få pengene indløst i Nationalbanken, men fristen var overskredet. Af øvrige værdier blev tilovers 54 Rd. i arv til H.C. Andersen. Han repræsenteredes i boet af apoteker Jannick Andersen.\nEfter konfirmationen i april 1819 var det lykkedes den 14-årige Andersen at indsamle tilstrækkelige midler til dels en rejse til København og dels et kortere ophold. Det var i den forbindelse, at han hos bogtrykker Iversen modtog en anbefaling. Et nødvendigt rejsepas for at komme over Storebælt udstedtes den 4. september. Med det forlod Andersen Odense og ankom mandag den\n6. september til København.\nI måneden inden havde der op gennem Tyskland spredt sig jødeforfølgelser med overfald og ødelæggelser. Mod slutningen af august nåede hetzen til Hamburg og fortsatte til København, hvor myndighederne var opmærksomme, inden de første uroligheder brød ud om aftenen den 4. september.\nSolodanserinde Anna Margrethe Schall (1775-1852). Farvelagt litografi, ca. 1821. H.C. Andersens Hus.\nFor at aflevere anbefalingen fra Iversen henvendte den 14-årige fynbo sig dagen efter sin ankomst til hovedstaden til solodanserinde ved Det Kongelige Teater, Anna Margrethe Schall, “en Kone af Indflydelse”. Madam Schall var kendt elskerinde for rigets almægtige kancellipræsident, stats- og justitsminister Frederik Julius Kaas (OPT. 14/5 1808), der havde forenet den lovgivende og udøvende magt ved at påtage sig stillingen som politichef i København.\nSamme dag, den 7. september, udstedtes vendt mod optøjerne en bekendtgørelse om udgangsforbud for tjenestefolk, børn og unge. Den fattige dreng måtte derfor nøjes med at bevæge sig ud i dagtimerne til planlagte møder. Først til digter og medlem af bestyrelsen for Det Kongelige Teater, Knud Lyne Rahbek (OPT. 3/4 1782), idet “den gamle Iversen havde vel alt skrevet ham et Brev til angaaende mig”. Endvidere opsøgte Andersen nu Det Kongelige Teaters direktør Holstein, der “havde alt for 1/2 Aar siden faaet et Brev fra Oberst Guldberg angaaende mig”.\nEfter en halv snes dage i hovedstaden var Andersens opsparede midler så godt som udtømte. Men med optøjerne bragt under kontrol, ophævedes udgangsforbuddet, og det blev atter muligt frit at gå ud. Det benyttede Andersen til at opsøge Det Kongelige Teaters nye syngemester, der “var dette Aar blevet ansat, havde jeg læst i de fyenske Aviser”. Ansættelsen ses dog ikke omtalt i hverken Iversens eller Hempels Avis.\nHos den italienskfødte operasanger og direktør for teatrets syngeskole, Giuseppe Siboni (OPT. 23/3 1807), fandt Andersen en del af hovedstadens kulturelite samlet, og de foranstaltede straks en indsamling til fordel for den unge gæst. Det var tilstrækkeligt til at holde ham gående de næste måneder, og beløbet blev administreret af komponisten C.E.F. Weyse. Syngemesteren tilbød sangundervisning, når Andersen havde lært noget tysk, hvad han gjorde, og lod ham komme på kost i huset.\nSyngemester Giuseppe Siboni (1780-1839). Kobberstik af Luigi Rados, u.å. H.C. Andersens Hus.\nMen med den første vinter i København ovre, var det indsamlede beløb brugt op og stemmen gået i overgang. Sangundervisningen ophørte og ligeledes bespisningen hos Siboni.\n“Just her i denne tilsyneladende store Ulykke, lå et Trin opad til det bedre”, noterede Andersen om vendepunktet i Mit eget Eventyr og Mit Livs Eventyr. Han havde da i stedet vendt sig mod danselærer ved Det Kongelige Teater Carl Dahlén (OPT. 6/4 1796), der tog “venlig imod mig, havde hørt tale om mig”. Andersen blev anbragt som elev ved dansen af Dahlén, i hvis hjem han nu “næsten hver Aften kom”.\nLigeledes henvendte Andersen sig til en ældre bror til obersten i Odense, pædagog og digter Frederik Høegh-Guldberg, der ligeledes var blevet forberedt på besøget. “Professor Guldberg tog ret hjertelig imod mig, han kendte alt til mig fra sin Broder”, og han havde på forhånd samlet ind i vennekredsen hos “blandt andre Komponisten Kuhlau”. Friedrich Kuhlau (OPT. 16/11 1814) kendte selv til i en fattig barndom at måtte klare sig ved hjælp fra andre.\nEndelig genoptog Andersen sit bekendtskab med den Frøken Laura Tønder-Lund, han skulle have været konfirmeret samtidig med i Odense, ledt hen imod hvor hun var at finde, idet “jeg fik nu at vide, at hun opholdt sig hos Admiral Kriger på Gammel Holm”.\nHolmens chef Johan Cornelius Krieger (OPT. 27/3 1784) havde tidligere været gift med en slægtning til familien Tønder-Lund, og frøkenens mor havde en tid holdt hus for admiralen, da han blev enkemand, indtil han giftede sig igen. Nu havde Krieger taget frøkenen til sig, idet Fru Tønder-Lund, selv enke, var død i slutningen af august det foregående år.\nI det kriegerske hjem opfordrede man Andersen til at gå ud til Frederiksberg for at møde admiralens nye kones søster, Engelke Colbiørnsen, enke efter bondereformatoren, gehejmekonferensråd Christian Colbiørnsen. Hvorpå Fru Colbiørnsen sendte ham videre til datteren, Olivia Colbiørnsen, hofdame hos Kronprinsesse Caroline oppe på Frederiksberg Slot.\n“Kronprinsessen kom ind for ogsaa at see mig, og jeg følte mig slet ikke geneert”. Som han havde gjort det for kredsen i Odense, optrådte Andersen for kronprinsessen og kunne fra dette første møde, indledningen til et livslangt bekendtskab, gå hjemad med en foræring af sukkergodt, frugt og penge.\nSom nævnt var det for at fejre Kronprinsesse Carolines fødsel, at frimurerlogen Maria til de tre Hjerter i Odense i 1793 havde besluttet at opklæde seks fattige drenge. Nu støttede hun personligt jævnligt den unge protegé økonomisk og med bøger.\nMedlem af direktionen Det Kongelige Teater, digteren Knud Lyne Rahbek (1760-1830). Pastel af Christian Horneman, 1815. Bakkehussamlingen.\nEfter halvandet år i hovedstaden opnåede Andersen debut på Det Kongelige Teaters scene, og andre småroller fulgte. Ligeledes genoptog Andersen det med at skrive dramatik. Først sørgespillet Skovcapellet, der blev rettet til af Frederik Høegh-Guldberg som en del af dennes danskundervisning, og “Theater Directeuren Olsen fik det ogsaa”.\nDerpå fulgte manuskriptet Røverne i Vissenberg i Fyen, som det med mid-\nler bragt til veje af Frøken Tønder-Lund lykkedes at få renskrevet til bedømmelse på teatret. Stykket afvistes, men en enkelt scene kom på forsiden af tidsskriftet Harpen. For at fremvise dette løb han “hen til Frøken Tønder-Lund og jublede af glæde”.\nI København havde frøkenen genoptaget sin konfirmationsforberedelse hos Frederik Carl Gutfeld, provst ved Holmens Kirke. Andersen lærte også den fynsk gifte provst at kende, og Gutfeld hørte et nyt manuskript, en tragedie med titlen Alfsol, og mente “mit Stykke burde indleveres til Theater-Directionen, han ville skrive et Anbefalings Brev med”. I det hele taget blev Andersen til stadighed anbefalet københavnske bekendtskaber. “Jeg hørte paa den Tid Physikeren Ørsted meget omtale som en elskelig mand”. Hans Christian Ørsted (OPT. 29/1 1812) “laante mig nogle Bøger og gav mig ved sin Venlighed Mod og Hengivenhed”. Han opsøgte også Shakespeare-oversætteren og søofficeren Peter Frederik Wulff (OPT. 11/5 1799) ved at introducere sig “i et Huus, hvor jeg siden fandt næsten et Hjem”.\nSom tilskud til den vaklende økonomi havde Andersen sat gang i en bogudgivelse, der kom til at indeholde en Prolog, fortællingen Gjenfærdet ved Palnatokes Grav, foruden det seneste skuespil Alfsol. For at finansiere trykningen indhentede forfatteren på forhånd tilsagn fra købere.\nBlandt de, han efter sin ankomst til hovedstaden havde været i kontakt med, ses flere som subskribenter til bogen. Nemlig solodanserinde ved Det Kongelige Teater Schall med 1 eksemplar, kancellipræsident, stats- og justitsminister, chef for Københavns politi Kaas med 2 eksemplarer, komponisten, professor Weyse med 1 eksemplar, admiralinde Krieger med 2 eksemplarer, admiral Krieger med 1 eksemplar, provst Gutfeld med 1 eksemplar, gehejmekonferensrådinde Colbiørnsen med 1 eksemplar, hofdame Colbiørnsen med\n1 eksemplar og kronprinsesse Caroline med i alt fem eksemplarer.\nTragedien Alfsol blev ikke antaget til opførelse på Det Kongelige Teater. Men medlem af bestyrelsen, professor Rahbek, fandt alligevel i sin bedømmelse, at Andersen burde sikres undervisning i en latinskole og ved universitetet, indtil man så, hvad der blev af ham. Bestyrelsen med direktør Holstein og etatsråd Olsen, samt det nye medlem, etatsråd Jonas Collin, tilsluttede sig på et møde den 6. september synspunktet, og Collin påtog sig at forelægge forslaget for Frederik VI. Kongen godkendte en bevilling til uddannelse på 350 Rd. årligt, og dermed kunne H.C. Andersen som 17-årig begynde i Latinskolen.\nLørdag den 26. oktober 1822 rejste Andersen med postvognen til Slagelse, hvortil han ankom samme aften og straks forhørte sig om eventuelle seværdigheder og erfarede, “at der især var: Bastholms Bibliotek”. Dette bestod først og fremmest af videnskabelige skrifter og rummede kun i begrænset omfang skønlitteraturens romaner, skuespil og digte. Men under den sidste gruppe sørgede Andersen siden for, at hans to samlinger, Digte og Phantasier og Skizzer, kom til at indgå.\nI Pastor Bastholms “Bog Catalog” ses H.C. Andersens Digte indført som femte sidst og Phantasier og Skitzer som til sidst under “Poesier”. Sorø Akademis Bibliotek.\nEt par måneder efter ankomsten til Slagelse, i skolens påskeferie 1823, fik Andersen for første gang siden afrejsen fra Odense mulighed for at gense sin fødeby. Færgefarten over Storebælt blev betalt af Kronprinsesse Caroline, mens resten af vejen fra Slagelse til Korsør og fra Nyborg til Odense foregik til fods.\n“Alt var mig som en Drøm, da jeg traadte ind i Byen; i den første Gade mødte jeg min Moder, hun græd og kunne ikke ret fatte sig i min Lykke”, mindedes han om de fire års fravær og korrigerede det ellers “ganske fremmed” bekendtskab med oplysning om, at “den gamle Iversen og hans hele Familie tog imod mig som et Barn af Huset”.\nNogle dage efter tilbagekomsten til Slagelse fyldte H.C. Andersen 18 år. Han forblev i byen tre og et halvt år frem til maj 1826, hvor han med rektor rejste til Latinskolen i Helsingør. For så fra april 1827 som 22-årig med egen bolig i København at blive eneundervist frem mod studentereksamen i oktober 1828, foruden den afsluttende adgangseksamen til universitetet i november 1829.\nAllerede et par år inden sine eksaminer havde Andersen i 1827, ved mellemkomst af teaterdirektionsmedlem Olsen, i en københavnsk avis fået trykt det i Helsingør skrevne digt, Det døende Barn. Efter studentereksamen fulgte i begyndelsen af 1829 romanen Fodreise. Samme forår opførte Det Kongelige Teater skuespillet Kjærlighed paa Nicolai Taarn. Samme efterår offentliggjordes skildringen af en rejse til Odense, Brudstykke af en udflugt. Straks i starten af 1830 udkom samlingen Digte.\nOveni blev den travle nyslåede student anmodet om at fremskaffe en til føjelse til Iversens lejebibliotek i Odense. Efter bogtrykkerens død i 1827 havde hans enke, Kirstine Marie Iversen, drevet avis, trykkeri og bibliotek videre med hjælp fra datteren Augusta Søeborg. Som den 19. december 1829 forespurgte “Hr. Candidatus philosophiae Andersen” i København: “Vil De ikke være af den Godhed at kjøbe Moder hos Schubothe en lille Piece, om Verdens nær forestaaende Ende”.\nEn betydende personlighed H.C. Andersen lærte at kende, da han fra Helsingør var flyttet tilbage til København, var den 25 år ældre Signe Læssøe, der tog ham ind i familien som en søn. Fru Læssøe var datter af en fremtrædende frimurer, den da afdøde officer og pædagog Werner Hans Frederik Abrahamson (OPT. 10/2 1770).\nSigne Læssøe var “en af de meest flersidig aandeligt udviklede Quinder”, der på den tid virkede “betydeligt ind paa min hele Udvikling, paa mit Liv og min Digtning”, fastslog Andersen i Mit Livs Eventyr. Med sin særlige baggrund havde Signe Læssøe formet sig et syn på kunstens fremtid.\nSigne Læssøe (1781-1870) tegnet af J.A. Jerichau i 1837.\n“Kunne vi engang tænke os i den ydre Verden alt Materielt i Samklang med vor indre Verden, da havde vi vist Himmelen på Jorden. Vi selv kunne vist bidrage Vort dertil”, tænkte hun om foreningen af det praktiske og åndelige i kunstnerisk skaben, “meget bedre var det, forenede vi os som Frimurerne, der bygge Dydens Tempel til at skaffe denne Samklang tilveje, der vilde rykke hver Tidsel op og tage Stenen fra vor Fod. Dog, det skal nok komme”.\nAndre af Andersens senere venner og bekendte var frimurere. Som billedhuggeren Bertel Thorvaldsen (OPT. 15/10 1819), maleren Martinus Rørbye (OPT. 4/1 1832) og billedhuggeren Jens Adolf Jerichau (OPT. 6/12 1855), samt journalisten og rejsefællen Edgar Collin (OPT. 5/2 1862). Selv blev H.C. Andersen ikke frimurer, hvad heller ikke denne artikels forfatter er.\nTid er ikke for frimurerne, med et esoterisk afsæt tilbage på den anden side af de gamle ægyptere, noget uoverstigeligt. Der ville derfor ikke være noget fremmed i, at et tilbud afgivet til én, men afvist, i stedet kunne afvente dennes søn. For H.C. Andersen åbnede der sig under alle omstændigheder en anden livsretning, og han gjorde rent bogstaveligt i Odense og siden i København alt fodarbejdet selv.\nAf kredsen i Odense, der tidligt blev opmærksomme på og kom til at støtte den faderløse H.C. Andersen, havde så godt som hver og én det tilfælles, at de var frimurere: Bogtrykker Iversen, borgmester Bendz, oberst Guldberg, prins Christian Frederik, apoteker Andersen og adjunkt Hanck.\nDet samme gjaldt i København, hvor Andersens talent var løbet i forvejen gennem breve fra de fynske frimurere. Blandt de i hovedstaden, der – sammen med andre velyndere – bidrog til at styrke talentet, bemærkes kancellipræsident Kaas, professor Rahbek, syngemester Siboni, balletmester Dahlén, komponisten Kuhlau, admiral Krieger, fysikeren Ørsted og Shakespeare-oversætteren Wulff.\nUden disse, og kvinderne bag indbefattet Kirstine Iversen, og hendes døtre Augusta Søeborg og Henriette Hanck, Kamma Rahbek, Sophie Dahlén, Anna Krieger, Engelke og Olivia Colbiørnsen, Laura Tønder-Lund, Birgitte Ørsted, Henriette Wulff, og flere endnu, havde den unge digterspirens vej mod målet været en hel del vanskeligere.\n^ Brevet, dateret den 14. april 1833 fra Augusta Søeborg til H.C. Andersen, er i Rigsarkivet og kan læses på H.C. Andersen Centret brevbase.\n^ Christian Iversen var optaget i den oprindelige odenseanske loge Sankt Knud til den gyldne Lindorm fra 1775. Han var medstifter af logen Maria til de tre Hjerter den 30. maj 1791. Med mindre andet angives, er i afsnittet Odense de efterfølgende optagelser sket i Maria til de tre Hjerter.\n^ Lauritz Martin Bendz blev optaget i den københavnske loge Zorobabel til Nordstjernen. I Odense medstifter af logen Maria til de tre Hjerter. Var øverste i logen, Ordførende Mester, 1814-1824.\n^ De i 1930’ere nedrevne og nedpakkede Eilschous Boliger blev 2005 genopført i Den Gamle By i Århus.\n^ Kierlighed uden Strømper. Et Sørge-Spil i Fem Optog. Af Johan Herman Wessel. Udgivet i Kiøbenhavn 1772.\n^ Medea. Melodrama i 1 Akt. Af F.W. von Gotter, oversat af Frederik Schwarz. Først opført på Det Kongelige Teater 1788.\n^ Ariadne på Naxos. Duo-Drama i 1 Akt. Af J.C. Brandes, oversat af Benjamin Georg Sporon. Først opført på Hof-Teatret 1778. Opført i Odense 1792.\n^ Odense Byfoged. Dokumenter til auktionsprotokol. Auktion afholdt af enken Md. Iversen 27. juni 1836. Auktion afholdt af boet efter Md. Iversen 9. april 1838. Rigsarkivet Odense.\n^ Fortegnelse paa den Bogsamling afdøde Biskop Dr. Plum har skjenket til Fyens Stiftsbibliothek. Odense 1834.\n^ Brevet fra H.C. Andersen i Slagelse, februar 1823, til Christian Iversen i Odense er i H.C. Andersens Hus og kan læses på H.C. Andersens Centret brevbase.\n^ H.C. Andersen boede som voksen jævnligt hos familien Hanck, når han var i Odense. J.H.T. Hanck var 1809-1817 sekretær i logen Maria til de tre Hjerter og 1827-1830 Ordførende Mester.\n^ Odense Byfoged. Registreringsprotokol 1820-26 med vurderinger 30. august 1822 og 5. august 1823. Skifteprotokol 5. september, 16. oktober og 19. november 1823. Rigsarkivet Odense. Dansk Pengehistorie 1700-1914 ved Knud Erik Svendsen. Bd. I, 1968.\n^ Optaget i Christiania, Norge. Om Schall og Kaas i Danske, især kjøbenhavnske, Tilstande og Stemninger ved og efter Overgangen til det nittende Aarhundrede. Efterladte Optegnelser af E.C. Werlauff. Historisk Tidsskrift, 4 Rk., Bd. IV, 1874; Memoirer og Breve III. Fra Hoffet og Byen: Stemninger og Tilstande 1793-1822 i Breve til Johan Bülow til Sanderumgaard, 1906, Genoptryk: August Bangs Forlag, 1966. I København havde frimurere 1745 etableret sig med engelsk konstitutionspatent i logen Zorobabel. I 1778 tilføjedes logen Friedrich zur gekrönten Hoffnung. De to loger lagdes 1855 sammen som Zorobabel til Nordstjernen og Frederik til det kronede Haab. Med mindre andet angives, er i afsnittet København de efterfølgende optagelser sket i Z&F.\n^ Kontrol over København. Studier i den sene enevældes sikkerhedspoliti 1800-48. Af Karl Peder Pedersen. Syddansk Universitetsforlag 2014.\n^ Optaget i London som Joseph Siboni i Loge d’Esperance. Oplyst af Library and Museum of Freemasonry. Siboni var 1806-1809 operasolist ved King’s Theatre.\n^ Prins Christian Frederik, senere Christian VIII, tituleredes ikke kronprins. Om ændringen i øvrigt i arvefølgen til fordel for prinsen i “Den dobbelte utroskab” af Jan Søttrup, Personalhistorisk Tidsskrift 2014.\n^ Skovcapellet. Sørgespil i fem Acter. Af Hans Christian Andersen. Elev ved Det Kongelige Theater. Ved Jørgen Skjerk. København, 2000.\n^ Medlem af direktionen på Det Kongelige Teater, etatsråd og forfatter Gottsche Hans Olsen. Da H.C. Andersen i 1827 fra Latinskolen i Helsingør blev etableret i København og kom på kost med faste ugentlige middagsaftaler, tegnede G.H. Olsen sig for onsdagen. Af de i det følgende omtalte kom Andersen hos Peter Frederik Wulff om mandagen, hos Jonas Collin om tirsdagen og hos H.C. Ørsted om fredagen.\n^ Scene af: Røverne i Vissenberg i Fyen. Et dramatisk Digt. Harpen 9. august 1822. Med navnet H.C. Andersen.\n^ Optaget i St. Croix.\n^ Ungdoms-Forsøg udgivet under pseudonymet Villiam Christian Walter. Trykt på Forfatterens Forlag ved E.M. Cohens Enke. Kiøbenhavn, 1822.\n^ Bastholms Bibliotek omfattede især klassisk litteratur, historie, filosofi og naturvidenskaberne. I 1825 aftaltes med Sorø Akademi en gradvis overtagelse mod en årlig pension. Samlingen bestod ved den endelige overdragelse i 1847 af over 7.000 bind.\n^ Phantasier og Skizzer udkom på Forfatterens Forlag 10. januar 1831. Samlingen sendtes Bastholm frisk fra trykken “i største hast” af forfatteren “Nytaarsaften 1830”. Brev til “Kiære Hr. Pastor” fra “Deres af Hjertet hengivne Andersen” i Sorø Akademis Bibliotek.\n^ Brevet, dateret 7. marts 1823 fra Engelke Margrethe Colbiørnsen til H.C. Andersen, er i Det Kongelige Bibliotek og kan læses på H.C. Andersen Centrets brevbase.\n^ Det døende Barn kom under mærket H – – på forsiden af avisen Kjøbenhavnsposten den 25. september 1827. Ved siden af stod den samme år på tysk publicerede oversættelse ved Ludolph Schley.\n^ Fodreise fra Holmens Canal til Østpynten af Amager i Aarene 1829 og 1829 udkom på Forfatterens Forlag 2. januar 1829.\n^ Kiærlighed paa Nicolai Taarn eller Hvad siger Parterret. Heroisk Vaudeville i 1 Act havde premiere på Det Kongelige Teater 25. april 1829. Udkom på C.A. Reitzels Forlag 23. april.\n^ Brudstykke af en Udflugt i Sommeren 1829 – Odense og dens Omegn trykt med navnet H.C. Andersen i Kjøbenhavnsposten den 17. september 1829.\n^ Digte udkom på Forfatterens Forlag 2. januar 1830.\n^ Brevet, dateret 19. december 1829 fra Augusta Søeborg til H.C. Andersen, er i faksimile i Det Kongelige Bibliotek og kan læses på H.C. Andersen Centrets brevbase.\n^ Om Verdens nær forhaandenværende Ende, eller philosophisk og litterarisk Afhandling om i Retningen af Ækvator og Jordaxen fremkomne Forandring, om de physiske Aarsager til vor Jordklodes almindelige Omvæltning, eller om de Grunde, af hvilke det lader sig slutte, at en lignende Forvandling truer den. Af Aloys von Orchoski. Oversat efter det tredje Oplag af H.C. Lund, Læge- og Naturkyndig. Forlagt af J.H. Schubote’s Boghandling. Kjøbenhavn 1829.\n^ Signe Læssøe, født Abrahamson. En Livsskildring. Ved Nicolaj Bøgh. København 1877.\n^ Den en årrække i Rom bosatte Bertel Thorvaldsen blev 15. oktober 1819 under et ophold i København optaget som æresmedlem i Friedrich zur gekrönten Hoffnung og fejret i logen den 27. i samme måned. Omstændighederne omkring en eventuel tidligere optagelse i denne eller en udenlandsk loge er ukendte. Efter Thorvaldsens død afholdt Z&F den 7. maj 1844 en fælles sørgeloge. Oplyst af Thorvaldsens Museum.\nAndersen, H.C.: Levnedsbog 1805-1831. Ved H. Topsøe-Jensen og Svend Larsen. 3. udgave. Det Schönbergske Forlag, København 1996.\nHolbeck, H.: Sankt Johannes Logen Maria til de tre Hjærters 150 Aars Jubilæum. Festskrift. Odense 1941.\nHøeg, Eiler: H.C. Andersen og hans Odense-Venner i Familierne Iversen og Hanck. Anderseniana Vol. VII. København 1939.\nLarsen, Svend og Topsøe-Jensen, H.: H.C. Andersens eget Eventyr i Billeder. Ved. Berlingske Forlag, København 1952.\nJacobsen, Hans Henrik: Hvorfor blev vores egen H.C. Andersen ikke frimurer? Frimurermeddelelser Nr. 119, 1982.\nMackey, Albert: The History of Freemasonry. New York 1890. Genudgivelse: Gramercy Books, New Jersey 1996.\nRitzau, E.N. og Edgar Collin: Zorobabel og Frederik til det kronede Haab. Historie og medlemsfortegnelse fra de ældste Tider indtil 31. December 1881. Kjøbenhavn 1882.\nThomsen, S.: Frimureriet på Fyn. Festskrift i Anledning af St. Joh. Logen “Maria til de tre Hjærter”s 100-Aars Jubilæum 30. Maj 1891. Odense 1891.\nTopsøe-Jensen, H.: Omkring Levnedsbogen. Gyldendalske Boghandel, København 1943.\n- Anderseniana - H.C. Andersen - H.C. Andersen - erindring


MYRE-JACK, STORE EMIL OG VILDE VANJA\nNU SOM E-BØGER!!!\nMYRE-JACK, STORE EMIL OG VILDE VANJA fås nu også som e-bøger. De kan købes hos netboghandlere og lånes på e-reolen. De kan også købes HER.\nI april 2019 udkom de tre små letlæste (lix 9-12) historier om Jack, Emil og Vanja. Vi møder i bøgerne tre børn på 9-10 år, som i historiernes nutid går i 3. klasse, og som er venner og uvenner på kryds og tværs. De er hovedperson i hver sin historie.\nJack er en stilfærdig dreng, som er let at mobbe. Han er meget optaget af myrer, og så er han venner med en pige, Vanja. I løbet af historien finder han ud af at slippe for mobningen, helt uden at bruge vold. Han gør nemlig det modsatte af, hvad der forventes.\nEmil er en stor, stærk dreng og ham, som på både den ene og den anden måde mobber Jack. Og Vanja. Men hvorfor gør han det? I løbet hans historie finder vi ud af, hvordan der ser ud i Emils hverdag. Også hans historie ender med, at han slipper for det uhyre, som plager ham.\nVanja er sej og stærk og den i klassen, som både er fagligt dygtigst og fysisk hurtigst. Hun gider ikke opføre sig som en gammeldags pige. Hun kan ikke lide fint pigetøj eller langt hår - og det har de andre piger i klassen det svært med. Vanja kommer ud for et par grimme ulykker, men hun får hjælp fra den fe, som passer på hende. Det mener hun i al fald selv.\nDe tre historier er illustreret af Jan Solheim, som også har tegnet forsiderne.


Sådan finder du den bedste låsesmed hvis uheldet er ude - Team Hansen\napr 27, 2020 | andre | 0\nDet er aldrig nemt, når man blevet ramt af et indbrud, med en ødelagt dør eller låse og pludselig står med akut behov for en låsesmed\nDels findes der hundredvis af forskellige virksomheder, og dels kan det være svært at vide, hvilke faktorer der i vigtigst i en sådan situation. Derfor forsøger vi herunder at give dig nogle råd til, hvordan du sikrer dig, så at du finder det bedste låsesmed når uheldet er ude.\nHvad er vigtigst, pris eller kvalitet?\nJeg selv har en klar holdning om, at kvalitet vægter overpris i en sådan ubehagelig situation som indbrud. Selvom det kan være rart at spare nogle hundrede kroner på sin låsesmed, så kan man risikere, at det udførte arbejde ganske enkelt ikke er godt nok. Og nyt indbrud vil kunne opstå inden for kort tid. Skulle det så blive tilfældet, så vil man i den endnu uheldige situation, skulle ud og have en ny låsesmed, for at sikre sit hjem. I sidste ende løber det højst sandsynligt højere op i pris, end hvis man første gang havde taget et firma, der leverer et godt udført arbejde med høj kvalitet.\nSpørg om prisen når du ringer\nI en akut opstået situation som et indbrud, er der sjældent tid til at skrive rundt efter tilbud. Men De fleste låsesmede i København har døgnåbent. Så du kan med fordel ringe til to-tre låsesmede og spørge om pris. Men stil hellere et spørgsmål for meget end for lidt. Du bør ikke være nervøs for at stille spørgsmål. Hvis det er en dygtig og engageret låsesmed vil han med glæde svare på alle dine spørgsmål og sætte sig ind i din situation. Du kan f.eks. ringe til Norh låsesmed Amager, de er en døgnåben låsesmed der dækker de fleste bydele i hovedstaden. Før du ringer til en låsesmed, kan det være en god idé at tage et kig på låsesmedens hjemmeside, ser den professionel ud, har den gode referencer osv.\nForrige Pas på parforholdet når I er blevet familie\nNæste Få trægulvet shinet op med en gulvafslibning\nHvordan nedgraver man en trampolin?


B&b Chartaria i Ascoli Piceno til Bedste Pris-garanti | Agoda.com\nvia adriatico 4, Porta Cartara, Ascoli Piceno, Italien, 63100 - Fantastisk placering - Se på kort\nMere om B&b Chartaria\nUanset om du er turist eller forretningsrejsende, så er B&b Chartaria et fantastisk overnatningsvalg, når du skal besøge Ascoli Piceno. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nB&b Chartaria tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Gratis trådløst internet på alle værelser, bagageopbevaring, parkeringsservice, parkering, lufthavnstransport er blot nogle af de faciliteter der adskiller B&b Chartaria fra andre hoteller i byen.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde aircondition, opvarmning, skrivebord, fjernsyn, fjernsyn LCD-/plasmaskærm. Hotellets solarium, have giver dig idéelle muligheder for at slappe af efter en travl dag. B&b Chartaria er et idéelt sted for rejsende der efterspørger charme, komfort og bekvemmelighed i Ascoli Piceno.


Når fællesskabet smuldrer – mennesker eller liberalisme | Jan Vagn Jakobsen [jan-jakobsen.dk]\n← Dagbogsblad fra en “isolation” – # 1.\nTi år med Enhedslisten →\nDet gamle koryfæ Lars Løkke hives i prime time frem på landets eneste public service station. Han fortæller, at neoliberalisten i USA, Trump, jo har ret i, “at kuren ikke skal være værre end problemet. Det er jo problemet, der er problemet,” som kynikeren Trump udtrykker det og forklarer sig med “at man kan ødelægge et land ved at lukke det ned.”\nOg her tager Løkke over og sætter det ind i den neoliberalistiske danske sammenhæng stillet over for spørgsmålet, hvor meget må et reddet menneskeliv egentligt koste? Hvor går grænsen?\nLøkke viger uden om spørgsmålet, fordi han ikke ønsker at tage den direkte konfrontation. Han vil hellere true med, hvilke eksperimentelle behandlinger vi ikke kan få, hvis vi ikke makker ret. Vi skal tage den kalkulerede risiko og lukke op for Danmark igen.\nLøkke ønsker en kalkuleret risiko for at bevare et økonomisk system – ikke af omtanke for mennesker. Og det vil koste menneskeliv…\nNu må vi, der har været her på tålt ophold, fordi vi set i en liberalistisk sammenhæng kun er dyre og derfor godt kan undværes, hellere gå i flyverskjul.\nIkke kun på grund af angsten for COVID-19, men også af angsten for at den gamle diskussion om menneskets værdi i sig selv dukker frem igen igen. Er der overhovedet plads til os i det økonomiske system, de neoliberalistiske sjakaler ønsker sig.\nDer er dybe og grundlæggende modsætninger i det danske samfund. Klassekampen er her stadig. Den har måske antaget lidt andre former, men den handler stadig om, hvem der er produktive og hvem, der kan undværes. Om “survival of the fittest”. Løkke evner ikke at skjule det.\nDette indlæg blev udgivet i Blogindlæg, Nyheder og tagget #handicap&kapitalisme, fællesskab, handicap, klassekamp, Lars Løkke, neoliberalismen, sygdom, Trump. Bogmærk permalinket.


Skal man kører nord- eller sydpå? | Bilmagasinet.dk\n5. april 2021 af Mathias Brandt\nHele sidste år holdt min BMW Z3 Coupé stille. Jeg droppede at få plader på, da verden alligevel var lukket ned det meste af foråret. Men i år skal det være anderledes. Leasingkontrakten er underskrevet og jeg får plader på i starten af april. Men en travl hverdag, hvor der ikke er meget tid til en hyggetur, sætter jeg enormt stor pris på at tage på en længere køretur. Men det store spørgsmål er, hvor skal jeg køre hen i år.\nJeg har både være et smut i Norge, hvor vi kørte til Atlanterhavsvejen lige syd for Trondheim. Derudover har jeg være i de schweiziske alper og ikke mindst en smuttur forbi Dolomitterne i Italien. Jeg er i den indledende fase og har alle idéer oppe at vende.\nLige nu står den mellem at genbesøge Norge eller Dolomitterne.\nSmut til Norge\nJeg har være i Norge mange gange i min VW Polo. Hver eneste gang har jeg siddet og ønsket at jeg kørte i noget andet. I min verden er Norge et af det fedeste lande at tage på roadtrip i, hvis du også gerne vil have en naturoplevelse samtidig.\nHolder man sig fra hovedvejene og i stedet fokusere på de mindre veje, der tager én igennem og over fjeldene, møder man sjældent trafik og nærmest aldrig cyklister. Landskabet ændrer sig konstant, og der er så meget af se på. Underlaget er ikke altid det bedste, men det er overvejende fint.\nDer er mulighed for at korte turen af og smutte med Oslo-båden fra København til Oslo. Derfor er der et halvanden times kørsel til fantastiske køreveje. Et ekstra plus ved at vælge Norge er, at stigningerne ofte ikke er lige så voldsomme som i Alperne, hvilket er perfekt for en 20 år gammel BMW med fuld oppakning.\nUlemperne ved Norge er, at overnatning og maden er forholdsvis dyr, men så kunne man jo tage et telt og en køleboks med.\nSidste år i september var Søren Juul og jeg i Dolomitterne for at lave en historie til bladet. Her er kørte vi rundt i området nær Cortina D'ampezzo, hvor der er adgang til fantastiske bjergpas, som Passo Gian, Passo Sella, Passo Falzarego, Passo Pordoi og mange flere.\nPå vejen derned kan man planlægge det således, at man rammer en stribe andre fænomenale bjergpas på vejen.\nDet, der taler imod at kører til Dolomitterne, er køreturen derned. Der er knap 1.400 km derned, og det er uden afstikkere til andre bjergpas. Derudover er det nogle halvheftige opstigning, der vil udfordre Z3’erens 193 hk.\nNu må vi se, om vi overhovedet får lov at komme udenfor Danmarks grænser, men jeg krydser fingre og håber på en masse gode biloplevelser i løbet af sommeren 2021.


St.Cugat Hotel & Restaurante Barcelona, hotel null. Tidsbegrænset tilbud!\n« Tilbage St.Cugat Hotel & Restaurante\nSt.Cugat Hotel & Restaurante - Beskrivelse\ni Barcelona hører ind under kategorien luksus. Her findes adskillige faciliteter bl.a. Restaurant, Roomservice, Bar, Aviser, Ikke-ryger værelser, Vask, Fjernsyn, Aircondition.Hotellet ligger på i nordvest Barcelona kun 18 minutter med bil fra centrum.Ekstra plus: have.Slap af i hotellets massage.\nSt.Cugat Hotel & Restaurante type(r):\nSt.Cugat Hotel & Restaurante faciliteter og service


Sektionsleder til Brugersupport i PET, Politiets Efterretningstjeneste, Søborg | Jobfinder\nJobbet "Sektionsleder til Brugersupport i PET" er udløbet.\nDu bliver en del af et stærkt fællesskab med mange forskellige fagligheder, som hver dag arbejder for at sikre Danmarks sikkerhed og frihed.\nLedelse* (136), IT* (227)\nLedelse (4), Digital læring (19), Digitalisering (21), Office support (0)\nI PET værner vi om Danmark og vores fælles samfund. Opgaven er mangeartet og stiller store krav til vores dygtighed og dedikation. Det stiller også store krav til vores it-understøttelse, hvor vi har store ambitioner, og hvor vi er i fuld gang med at udbygge og styrke organisationen. Opgaven er spændende og vigtig – og du kan være med!\nVi søger en engageret og ambitiøs leder til PET’s Brugersupport, der servicerer hele organisationen. Du sætter rammerne for, at brugersupporten leverer høj service gennem effektive processer. Det betyder, at du får en bred kontaktflade i både center for Digitalisering og It, hvor du indgår i centerets ledelsesgruppe, og resten af organisationen. Ledelsesmæssigt refererer du til centerchefen for Digitalisering og It.\nDin vigtigste opgave er den daglige ledelse og udvikling af sektionens medarbejdere og opgaveløsning. Her trækker du på dine erfaringer med ledelse af ITIL-processer og serviceopgaver, hvor den samlede brugeroplevelse er i centrum. Du er dygtig til at optimere opgaveløsningen, så vi bruger vores kræfter hvor der er størst behov. Vi udvikler og ibrugtager løbende nye løsninger, hvor Brugersupport udgør en naturlig og væsentlig del af den samlede digitaliseringsrejse, PET er i gang med.\nDu bliver en del af et stærkt fællesskab med mange forskellige fagligheder, som hver dag arbejder for at sikre Danmarks sikkerhed og frihed. Du vil få en masse dygtige ledelseskollegaer, som vil se frem til at skubbe til dig og din udvikling, ligesom de forventer, at du gør det samme ved dem. I PET investerer vi i at udvikle og dygtiggøre vores ledere såvel som vores medarbejdere.\nDu skal have minimum to års erfaring med personaleledelse og udover at være dygtig til det, så skal det også gerne motivere dig og give dig energi. Vi forventer, at du kan dokumentere en stærk evne til at lede processer, hvor ITIL er vores naturlige arbejdsform. Du har et naturligt blik for den gode service, hvor du hele tiden har øje for den sammenhængende brugeroplevelse samtidig med at du formår at skabe effektive løsninger.\nVi byder din dedikation, din idérigdom og dine gode samarbejdsevner velkommen. Du bruger din gode dømmekraft til at træffe de rette valg og være robust når vilkårene omkring dig ændres. Du skal helst se glasset som halvt fuldt og være parat til at gennemskue nyt både hurtigt og godt. Er du fleksibel og med et godt blik for nye ideer i omverdenen, så ser det godt ud.\nStillingen ønskes besat d. 1.10.21.\nØnsker du yderligere information vedrørende den ledige stilling, er du velkommen til at kontakte os på hverdage mellem kl. 12.00 og kl. 13.00 på 2361 7883 for yderligere information.\nDu kan finde mere information om PET på vores hjemmeside www.pet.dk og politiet generelt www.jobipolitiet.dk.\nNår du søger en stilling hos politiet, opretter du samtidig en profil i vores rekrutteringssystem. Søger du flere stillinger, skal du lægge en ansøgning og et cv ind i systemet pr. ansøgt stilling. Vi anbefaler, at du navngiver dine dokumenter, så det fremgår, hvilken stilling du søger. Foruden ansøgning og CV, bedes du uploade dit eksamensbevis. Du skal uploade alle dokumenter i pdf-format.\nAnsøgningsfrist: 9. august 2021


Aktier: Biler var blandt vinderne i stigende indeks i Europa\nDe europæiske aktier steg fredag, og blandt andet bilfabrikanter kørte godt med hjælp fra en lettere svækket euro.\nDet brede Stoxx 600-indeks endte ugen med en stigning på 0,3 pct. til omkring indeks 342. Stoxx-indekset er steget 14 pct. siden bunden i februar.\nKnap 400 aktier steg. Blandt andet steg den italienske producent af luksussko Salvatore Ferragamo efter at have fremlagt et regnskab, der overgik forventningerne.\nDet lykkedes selskabet at øge driftsindtjeningen (EBITDA) med 11 pct. til 324 mio. euro i 2015, på trods af at industrien som helhed er udfordret på grund af aftagende salg af luksusvarer. Til sammenligning havde analytikerne ifølge data indsamlet af Bloomberg ventet et driftsresultat på 313,3 mio. euro.\nOgså når det gælder 2016 er selskabet optimistisk og ser "et positivt år". Salvatore Ferragamo nyder blandt andet godt af et øget salg af lædervarer. På børsen i Milano steg aktien med 3 pct. til 22,63 euro.\nMed en stigning på 10 pct. endte Electricite de France i toppen uden andet nyt, end at selskabet venter at opføre et A-kraftværk i Storbritannien til 18 mio. pund (171 mio. kr.).\nGruppemæssigt var der rebound til blandt andet bilproducenterne. Den gruppe steg mere end 1 pct.\nAktierne i Daimler steg lige under 1 pct., mens aktier som VW og Renault steg mere end 1 pct. Porsche spurtede frem med en stigning på over 4 pct.\nUdbyttefragang i Nordea, Danske Bank og Sydbank bragte de tre aktier ned i bunden af indekset. I bunden var ellers flere græske selskaber rigt repræsenteret blandt andet Hellenic Telecom og Alpha Bank.


Generelle Vilkår og Betingelser for fuckbooks.hotsexbuddies.com\nBEMÆRK: Ingen personer under 18 år har tilladelse til at besøge hjemmesiden eller benytte fuckbooks.hotsexbuddies.com tjenesten.\nDe følgende Generelle Vilkår og Betingelser (herefter “Vilkår”) definerer de termer, som fuckbooks.hotsexbuddies.com tjenesten (herefter “Tjenesten”) drevet af Tyche Technologies AG, et schweizisk firma, Reg Nr. CHE-420.114.703 (Registreret adresse: Hofstrasse 1A, 6300 Zug, Schweiz), under brandnavnet Dating Factory (herefter "os” “vi” eller “vores" eller “Dating Factory” eller “Dating Factory Netværket”) skal benyttes under. Læs venligst disse Vilkår grundigt. Ved at registrere dig hos Tjenesten indvilliger du i at have læst og accepteret disse Vilkår. Disse Vilkår er en integreret del af din kontrakt. Andre vilkår og betingelser accepteres ikke.\n1.3 Dit medlemskab er kun til dit personlige brug. Du har ikke tilladelse til at give andre lov til at bruge dit medlemskab eller din konto på fuckbooks.hotsexbuddies.com. Det betyder at du ikke har tilladelse til at dele dine adgangsdata med nogen tredjepart eller videregive dine adgangsdata til nogen tredjepart. Vi tilbyder udelukkende Tjenesten til private formål. Ved at registrere dig forpligter du dig til kun at bruge denne Tjeneste til private formål og ikke til nogen form for komercielt brug.\n3.3. Du er udelukkende selv ansvarlig for det indhold, du publicerer eller viser på Tjenesten eller overfører til andre medlemmer, og ved at poste indhold på ethvert offentligt område af Tjenesten, giver du os automatisk - samt garanterer at du har retten til at give os - uigenkaldelig, vedvarende, ikke-eksklusiv, global licens til at anvende sådanne oplysninger og indhold, samt give og tillade licensgivning af dette indhold. Vi forbeholder os ret til at bruge indhold fra profiler, herunder medlems brugernavn, fotos og videoer, for at kunne inkludere dem i reklamemateriale. fuckbooks.hotsexbuddies.com har sluttet sig til Dating Factory netværket, hvilket sammenfører ressourcer og medlemmer fra flere hjemmesider for at give dig et større udvalg af medlemmer at kommunikere med. Ethvert indhold, du poster, kan være synligt på andre hjemmesider i netværket.\n3.4. Vi verificerer ikke nøjagtigheden eller sandheden af nogen oplysninger offentliggjort af medlemmer. Vi har ret, men ikke pligt, til at undersøge indholdet af profiler, herunder uploadede billeder, for at overholde almindelig lovgivning, samt med disse Vilkår og de regler, der er angivet af os på de relevante websider, om nødvendigt at afvise, ændre eller slette det pågældende indhold. Ved at bruge denne service accepterer du, at eventuelle medlemsprofiler, beskeder og kommunikationer ikke nødvendigvis er ægte, og at tjenesten kun har et underholdningsmæssigt formål. Dette er nærmere beskrevet i afsnit 3.17.\n3.16. For at kunne bruge fuckbooks.hotsexbuddies.com chat-programmet skal du have Adobe Flash Player installeret.\nFor prøveabonnementer, vil dit abonnement fornys automatisk baseret på den periode, der svarer til det første fulde abonnement aftalt efter prøveabonnementet, og vil fortsætte med at blive fornyet, medmindre det annulleres eller siges op af dig. Abonnementer vil blive faktureret med jævne mellemrum på den samme dag i måneden som den første betaling, medmindre transaktionen ikke lykkes, i hvilket tilfælde det vil blive forsøgt igen på et senere tidspunkt. Abonnementsprisen for tjenesten kan ændres af fuckbooks.hotsexbuddies.com på et hvilket som helst tidspunkt (fx som følge af ændringer i moms mv) med virkning fra næste fornyelsesperiode. Vi vil informere dig om den ændrede prisfornyelse og din ekstraordinære ret til opsigelse, hvis du er uenig i den nye pris. Hvis du er utilfreds med ændringer i abonnementspriser, kan du opsige dit medlemskab ved at sende os den underskrevne opsigelsesformular.\n6.4 For at give dig de bedst mulige chancer tilbyder fuckbooks.hotsexbuddies.com dig en gratis isbryder-beskedfunktion. Den sikrer, at din profil får maksimum opmærksomhed, da dine matches automatisk får en personlig isbryder-besked sendt på dine vegne.\n6.5 I forbindelse med annoncevisning på dette websted, og i f.m. din brug af en del af websitet, kan vi eller vores tredjeparts annoncører placere eller genkende en unik cookie i din browser. Cookies er en normal del af internet-operationer og bruges også af fuckbooks.hotsexbuddies.com til sikkert at identificere dig, hver gang du logger ind og bruger hjemmesiden, samt til at holde din session aktiv, når du ikke bruger hjemmesiden i noget tid. Alle oplysninger, som vi eller tredjeparter indsamler via cookies og via software, der tracker marketingkampagner, er helt anonyme. Ved at registrere dig på dette websted accepterer du at tillade placering af disse cookies. For mere information om de typer cookies vi bruger på de pågældende sites, kan du se vores cookie informationsside .\n10.1 For at løse en klage vedrørende Tjenesten eller webstedet, skal du kontakte fuckbooks.hotsexbuddies.com kundesupportsteam ved hjælp af formularen Kontakt os på fuckbooks.hotsexbuddies.com.\nDating Factory Netværket, fuckbooks.hotsexbuddies.com hjemmesiden og Tjenesten udbydes af Tyche Technologies AG, Reg. Nr. CHE-420.114.703, Schweiz. (Send venligst al korrespondance til kundeservice. korrespondance til det schweiziske kontor vil blive videresendt til kundeservice-afdelingen med de deraf følgende forsinkelser, eller returneret uåbnet til afsenderen.)


Det godes tragiske dimension | Information\nProfessor Lars Qvortrup undrer sig over (Inf. 17.08.06), at nogen kan finde på at diskutere Israel, som om staten Israel ikke er udtryk for et godt projekt; ja ikke bare et godt projekt, men godhedens projekt. Han undrer sig dernæst over, at resultatet (den frisatte godhed?) udebliver, og spørger, om det ikke er som om, at det gode, vi gør, skaber lidelse, og at denne lidelse på sigt ødelægger os selv? Ja er det ikke selve tragediens formel, og må vi ikke, da vi deler den israelske tragedie, kalde denne erfaring for vores israelske tragedie?\nFor "Selvfølgelig må Israel bekæmpe Hizbollah - som også har taget Libanon som gidsel", fortsætter professoren. Han mener dermed, at selvfølgelig er Hizbollah ond, og selvfølgelig handler Israel i det godes tjeneste med sin retfærdige krigsførelse ind i Libanon. Problemet opstår i kølvandet på dette gode felttog. Thi de, og det erkender professoren, "uacceptable" civile tab vil hjemsøge israelerne og på sigt true med at drive dem fra hus og hjem!\nDanskerne er delagtige i jødernes lidelser. De var nødt til "historisk og moralsk" at anerkende jødernes stat. ("Det var historisk og moralsk nødvendigt at jødene fikk sitt eget hjem", hedder det sjovt nok hos Torstein Gaarder). Det lyder i Qvortrups reference som en højtidelig kristen bodsøvelse og bestod jo også i, at det kristne og chauvinistiske vesten forærede jøderne en stat i det palæstinensiske område under engelsk mandat uden at spørge palæstinenserne!\nDet er mit indtryk, at mange af verdens folkeslag vil nikke genkendende til en sådan godhedens handling som værende typisk for det kristne Vesten. Jeg tror også, at mange af befolkningerne i Vestens tidligere kolonier, vil nikke genkendende til professor Qvortrups udlægning af miseren mellem Israel og Libanon som udtryk for en tragisk dimension ved godheden. Måske vil de også bemærke, at professoren ikke kun forbeholder Israel sin ret til retfærdig krigsførelse, men at han også forbeholder Israel og sig selv som vesterlænding retten til at have del i den israelske tragedie - vores israelske tragedie - som herefter er betegnelse for en ontologisk egenskab ved godheden! Tragedien angår ikke libaneserne, og miseren får naturligvis heller ikke rod i et misrøgtet naboforhold, men i en ontologisk egenskab ved godheden.\nJeg tror ikke, det er tilfældigt, at jeg lugter kristent blod, når professor Qvortrup taler om godhedens tragiske dimension, ligesom det samtidigt bliver klart, at hans argumentation bygges op omkring Bush's politiske korstog.\nDet er tydeligt for en fløj i debatten, at den ønsker at isolere det aktuelle konfliktudbrud til alene at omhandle Israel og Libanon med en linie til Hizbollah over Syrien til Iran. Det er vigtigt for denne fløj at pointere, at Israel fører en forsvarskrig mod ondskabens akse, og at denne forsvarskrig dermed indgår i vestens 'De villiges koalition'. Underforstået betyder det, at Hizbollah er en terrorristrede i Libanon, som det (ligesom Hamas) er legitimt at myrde - jvf. at Israels ret til at bekæmpe Hizbollah, har at gøre med, at Hizbollah har taget "Libanon som gidsel". Qvortrup tilhører denne akse og argumenterer for dens ideologi om global terrorbekæmpelse med en omgang gudhengivent bragesnak.\nDanmark er selv ude i det godes ærinde med sin tilstedeværelse i Irak, hedder det videre. "Vi vil det gode i og for Irak. Men resultatet er lidelse". Professoren ser smerteligt sin formel - det godes tragiske formel / vores israelske tragedie - bekræftet. Danmark må nemlig på grund af de civile tab i Irak leve i frygt for at blive hjemsøgt. Danmark har således et vedvarende skæbnefællesskab med Israel, og professoren mener, at danskerne skal holde fast i det og ikke spille smart ligesom Jostein Gaarder (Aftenposten 05.08.06) og André Glucksmann (Inf. 10.08.06) og Slavoj Zizek (Inf. 11.08.06), som ifølge professorens stiller sig udenfor!\nResultatet af professorens forlangende er, at miseren bliver fastholdt som et skæbnefællesskab mellemVestens gode magter over for ondskabens akse og ikke placeret som en nabokonflikt mellem to stater, hvor man kunne gøre gældende, at Israel som den overlegne part må lære at løse sine mange nabokonflikter på en moderne måde.\nJohan Galtung har påpeget et ægte skæbnefællesskab mellem USA og Israel; fordi USA besatte indianernes land, og Israel palæstinensernes, blev de fælles om samme blinde plet, og derfor kan USA ikke kritisere Israel! For Lars Qvortrup hedder de blinde pletter dels Holocaust som isoleret ondskab, gru og lidelse og ikke som endemålet for latente totalitære tendenser og dels pligten til at forsvare Israel og ikke pligten til at opdrage Israel.\nAndré GlucksmannJohan GaltungJostein GaarderSlavoj Zizek


igår eftermiddag, blev jeg ringet op af en ven, der havde nogle billetter til x-factor live show. Jeg kunne selvfølgelig ikke takke nej, for jeg ville ikke sidde og se ham i tv'et og vide at jeg kunne sidde ved siden af. Så jeg sagde ja tak på stedet!\nOg jeg må sige jer - det var så fedt! Det er slet ikke det samme at sidde hjemme i stuen og følge med. Det er ikke en skærm, der fortæller hvad man skal se, man bestemmer selv hvor man kigger hen, hvilket jeg synes var rart! Og så er det der husorkester altså heller ikke helt dumt. De spiller jo virkelig godt!!\nVi fik så også lov til at sidde helt oppe foran, og så det hele!!! iiih .. det var altså noget af en oplevelse!\nJeg har også været til finalen engang, i Parken (dengang Thomas♥ vandt), og det var igenting iforhold til det her. Lyden var faktisk rigtig god. Man kunne se og høre hvad der foregik. Ja, som i nok kan se, er jeg, i det hele taget, meget tilfreds med oplevelsen :)\nSå hvis i engang får chancen, så sig endelig ja!\nOg så har jeg altså også en GiVEAWAY igang, der slutter allerede på fredag. Så husk at være med, hvis det altså frister :)\nBarbara 5. marts 2012 kl. 16.07\nAj hvor fedt! Kunne jeg også rigtig godt tænke mig:-)\nTiP - MASCARA\nDAGENS - MALMö